title: Guatemalan vallankaappaus 1954

text: Suurin yksityinen maanomistaja Guatemalassa oli yhdysvaltalainen United Fruit, joka menetti 15 % maistaan, eli noin 200 000 hehtaaria. Pakkolunastuksen korvaushinta oli 2 dollaria hehtaarilta, vaikka yhtiö oli vaatinut korvaushintana 75 dollaria hehtaarilta. Luonnollisesti yhtiö ei ollut tyytyväinen Árbenzin politiikkaan, vaan alkoi kampanjoida häntä vastaan Yhdysvalloissa. Kylmän sodan aikaisessa Yhdysvalloissa ja presidentti Dwight D. Eisenhowerin hallinnossa Árbenz alkoi vaikuttaa kansainvälisen kommunismin marionetilta. Sitä paitsi sekä Yhdysvaltain tuolloinen ulkoministeri John Foster Dulles, että keskustiedustelupalvelu CIA:n johtaja Allen Dunes olivat aiemmin urallaan toimineet United Fruit -yhtiön lainopillisina neuvonantajina. Tulos oli, että Yhdysvalloissa päätettiin ryhtyä toimiin Árbenzin hallinnon horjuttamiseksi.


title: Guatemalan vallankaappaus 1954

text: Eisenhower hyväksyi CIA:n laatiman suunnitelman Guatemalan toimintaan elokuussa 1953. CIA:lta suunnitelma sai peitenimen "operaatio PBSUCCESS" eli "operaatio Menestys". Maaliskuussa 1954 järjestettiin kymmenes Amerikan valtioiden järjestön eli OAS:n kokoontuminen Venezuelan Caracasissa. kokoukseen matkusti myös ulkoministeri Dulles, joka puhui kokouksessa kommunismin vaaroista mainiten, miten kommunismin uhka ei ollut Amerikalle suora, vaan sisäinen. Dulles ei puhuessaan maininnut nimeltä esimerkkejä, vaikka olikin selvää että hän viittasi tilanteeseen Guatemalassa. Dulles sai läpi päätöslauselman, jonka mahdollisti ennaltaehkäisevän sotilastoiminnan kumouksellisia tahoja vastaan.


title: Guatemalan vallankaappaus 1954

text: CIA:n operaatio PBSUCCESS perustui laajalle mediakampanjalle, jossa Árbenzista maalattiin kuva uhkana koko läntiselle pallonpuoliskolle, josta Guatemalalaiset itsekin tahtoivat päästä eroon. Samaan aikaan guatemalalaisista maanpakolaisista oli alettu koota kapina-armeijaa, jotta yhdysvaltojen ei tarvitsisi itse puuttua asioihin suoraan. Tilanteen kiristyminen ei ollut jäänyt huomaamatta Guatemalassa. Árbenz oli keväällä 1954 tilannut aseita Itä-Euroopasta tarkoituksenaan jakaa niitä kannattajilleen. Tähän suunnitelmaan ei kuitenkaan keretty ryhtyä. 18. kesäkuuta 1954 eversti Carlos Castillo Armasin johtama noin 300 miehen vahvuinen kapina-armeija ylitti Guatemalan rajan Hondurasista käsin. Joukot alkoivat edetä kohti maan pääkaupunki Guatemala Cityä United Fruit -yhtiön maiden halki. Samaan aikaan pääkaupungissa Yhdysvaltojen lähettiläs John Peurifoy johti amerikkalaisten paikallista toimintaa. Yhdysvaltalaiset radioasemat välittivät propagandauutisia, joiden mukaan maata vastaan oli hyökännyt valtava armeija, joka tähtäsi Árbenzin kukistamiseen. Samalla CIA:n kapina-armeijan tueksi antamat pommikoneet pommittivat kohteita presidentinpalatsin lähistöllä. Harhautus oli onnistunut, sillä sekä Guatemalan armeija että Árbenz uskoivat suuren yhdysvaltalaisen joukko-osaston tunkeutuneen maahan. Armeija kävi kapinallisia vastaan joitakin pienimuotoisia yhteenottoja, mutta pian sen kenraalit alkoivat neuvotella Peurifoyn kanssa. Árbenz erosi ja pakeni maasta 27. kesäkuuta. Kapina-armeija valtasi pääkaupungin lopulta ilman vastarintaa.


title: Guatemalan vallankaappaus 1954

text: Muutamia viikkoja tapahtumien jälkeen Guatemalan uudeksi presidentiksi oli noussut entuudestaan melko tuntematon Castillo Armas, jonka Yhdysvaltojen taloudellisesti tukema hallinto alkoi purkaa Árbenzin ja Arévalon kausien uudistuksia. Maauudistuksen aikana jaetut maat palautettiin entisille omistajilleen, armeija ja hallinto puhdistettiin kommunisteiksi epäillyistä ja ammattiyhdistysliike CGTG lakkautettiin. Puhdistusten aikana surmattiin tai katosi tuhansia. Armasin valtaantulon jälkeen yleistyi myös etenkin myöhemmin yleinen tapa, jonka mukaan armeija oli jatkuvasti mukana maan politiikassa. Monet sittemmistä presidenteistä olivat kenraaleja. maa jakautui sotilasvallan kannattajiin ja vastustajiin. 1980-luvulle saakka jatkunut sissisota ja talonpoikaiskapinat aiheuttivat Guatemalan sisällissodassa sisällissodassa kymmenientuhansien tai jopa satojentuhansien kuoleman.


title: Guatemalan vallankaappaus 1954

text: Yhdysvaltojen toiminta Guatemalassa tuomittiin Latinalaisessa Amerikassa laajalti. Maa perusteli kuitenkin toimintaa YK:n turvallisuusneuvostossa YK:n peruskirjan artiklan 51 perusteella, jonka mukaan alueelliset järjestöt saattoivat tehdä päätöksiä alueellisista konflikteista ja yhdysvaltojen toiminta oli näin perusteltu OAS:n päätöslauselman perusteella.


title: Guatemalan vallankaappaus 1954

text: Vuonna 2011 silloinen Guatemalan presidentti Álvaro Colom pyysi Guatemalan valtion puolesta anteeksi vallankaappauksen tapahtumia.


Waldemar Erfurth – sotapäiväkirja 1942–1943 on saksalaisen jalkaväenkenraalin Waldemar Erfurthin sotapäiväkirja, jota hän piti jatkosodan aikana Suomessa ollessaan yhteyskenraalina päämajassa Mikkelissä. Tekstin on toimittanut ja suomentanut Pekka Visuri, ja sen on julkaissut vuonna 2018 Docendo.


title: Waldemar Erfurth – sotapäiväkirja 1942–1943

text: Aiemmin vuonna 2017 on ilmestynyt sotapäiväkirjan vuoden 1941 osuus teoksessa "Saksan kenraali Suomen päämajassa vuonna 1941", jossa on laaja Visurin kirjoittama johdanto. Vuoden 1944 sotapäiväkirja ilmestyi vuonna 1954 nimellä "Sotapäiväkirja vuodelta 1944" ja uusintapainos vuonna 2014. Uusintapainokseen on Visuri kirjoittanut johdannon.


text: Erfurtin "Sotapäiväkirja 1942–1943" on osa hänen noin 1 100-sivuista sotapäiväkirjaansa, jonka käsikirjoitusta säilytetään Suomen kansallisarkistossa ja toista kappaletta Saksan sota-arkistossa (Bundesarchiv-Militärarchiv) Freiburgissa. Kopio on myös Kansallisarkiston Sota-arkistossa. Sotapäiväkirja on kirjoitettu koneella puhtaaksi alkuperäisistä käsinkirjoitetuista muistiinpanoista, joita ei ole säilynyt arkistoituna, mutta Erfurth on vakuuttanut, ettei tekstiin ole tehty muita muutoksia kuin pieniä kielellisiä korjauksia..


text: Alkusanoissa Visuri huomauttaa, että teoksen "Sotapäiväkirja 1942–1943" johdantoon hän on kirjoittanut päiväkirjan syntyhistoriasta ja luoteesta sekä laatinut tapahtumia Suomen näkökulmasta valaiseva historiallisen kehyksen, joiden laajus on runsaat 40 sivua.


text: Visuri luonnehtii Erfurthia kirjoittajana huippuluokan ammattilaiseksi ja kokeneeksi havainnoitsijaksi, ja siksi päiväkirja ei tarvitse muiden selittelyjä. Vaikka kyseessä oli virkapäiväkirja, Erfurthin tarkoitus oli julkaista se sopivaan ajankohtaan. Vielä 1950-luvulla ei päiväkirjaa kuitenkaan ollut mahdollista julkaista kuin osittain.


text: Visurin mukaan Erfurth ei kuulunut Hitlerin suosikkeihin, koska hän kuului vanhan koulun kasvatteihin, keisarikunnan upseereihin, joita Hitler ja natsit eivät innostaneet. Erfurth kuvaa kohtaamistaan Hitlerin kanssa tämän Suomen-vierailulla ja muistuttaa, että Hitlerin lemmikki Suomessa oli kenraalieversti Eduard Dietl:


text: Unto Hämäläinen huomauttaa Helsingin Sanomissa, että kun Erfurth kummasteli suomalaisten välinpitämätöntä suhtautumista Saksan suurtappioon Stanlingradissa, hän ei tiennyt että Mannerheim oli kutsunut päämajaan maan johtoa, jossa tiedustelupäällikkö Aladar Paasonen ennakoi synkkää lopputulosta ja esitti, että Suomen on irrottaduttava sodasta vaivihkaa. Kun Erfurth sai siitä vihiä, yhteistyön vakuutettiin jatkuvan.


text: Hämäläinen kirjoittaa arviossaan, että Erfurthin on täytynyt jo keväällä 1943 nähdä, että Mannerheim on pyrkimässä irrottautumaan Saksan liittolaisuudesta, mutta Erfurth ummisti silmänsä. Hämäläisen tulkinta sille, miksi Erfurth näin teki, oli se, että tämä ”joutui vähitellen Mannerheimin taikapiiriin ja rupesi – ymmärtämään suomalaisia”.


text: Iltalehden Kreeta Karvala kirjoittaa, että päiväkirjassa on uutta tietoa muun muassa Mannerheimin syntymäpäivien muistamisesta ja yllättävästä Suomen-vierailusta.


title: Kaj Fogelholm

text: Kaj Jarno Magnus Fogelholm (2. syyskuuta 1936 Helsinki – 9. heinäkuuta 1997 Helsinki) oli suomalainen muusikko, joka oli yksi Suomen ensimmäisistä rocklaulajista. Hän sijoittui kolmanneksi Helsingin kulttuuritalolla vuonna 1957 järjestetyssä Elvis Presley -laulukilpailussa ja voitti vuotta myöhemmin Tommy Steele -kilpailun. Kitaraa soittanut Fogelholm kiersi tanssiorkestereiden mukana Suomessa ja soitti myös Kööpenhaminassa paikallaisilla klubeilla yhden talven ajan yhdessä Tom Sjöbergin kanssa. Alkoholismi ja vankilakierre tuhosi kuitenkin Fogelholmin haaveet levytysurasta. Hän oli ensimmäistä kertaa vankilassa vuonna 1955 ja vapautui viimeisen kerran vuonna 1966. Tämän jälkeen hän työskenteli muun muassa vankien etujärjestössa Krim-keskusliitossa.


title: Kaj Fogelholm

text: Fogelholm esiintyi vuonna 1957 ensi-iltaan tulleessa sotilasfarssissa "Vääpelin kauhu", yhdessä rock-kilpailuihin osallistuneiden Bo Lutherin ja Jarno Hiilloskorven kanssa, ja oli mukana Spede Pasasen "Hupilupi"-televisio-ohjelmassa vuonna 1962. Fogelholmilla oli myös rooli Åke Lindmanin 1985 ohjaamassa ruotsinkielisessä televisiosarjassa "Harjunpää och antastaren" (Harjunpää ja ahdistelija). Lisäksi Fogelholm esiintyi kolmessa televisiodokumentissa vuosina 1977, 1984 ja 1995. Chris Zittingin Fogelholmista tekemä henkilökuva "Fogeli" esitettiin televisiossa vuonna 1984.


title: Kaj Fogelholm

text: Hän oli myös SMP:n eduskunta- ja kunnallisvaaliehdokkaana Helsingissä 1980-ja 1990-luvuilla, muttei tullut valituksi.


title: Jaakko Hänninen

text: Jaakko Hänninen (s. 16. huhtikuuta 1997) on suomalainen maantiepyöräilijä. Hän edustaa ranskalaista amatöörijoukkue Ecsel - Saint-Etienne Loirea. Vuonna 2016 hän kilpaili TWD-Länkenissä ja 2017 Amicale Cycliste Bisontine -joukkueessa. Elokuussa 2019 hän siirtyy UCI World Tour -tasolla kilpailevaan Ag2r-La Mondiale -talliin


title: Jaakko Hänninen

text: Hänninen saavutti Innsbruckin MM-kilpailuissa 2018 pronssia alle 23-vuotiaiden maantieajossa. Hän hävisi kilpailun voittaneelle Sveitsin Marc Hirschille 15 sekuntia. Hopeaa saanut belgialainen Bjorg Lambrecht kukisti Hännisen loppukirissä.


title: Jaakko Hänninen

text: Viisi päivää aiemmin Hänninen voitti Tour du Gévaudan Occitanie -ammattilaiskilpailun.


title: Vuoden 1950 Atlantin hurrikaanikausi

text: Vuoden 1950 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1950. Tämä oli ensimmäinen hurrikaanikausi, jolloin Yhdysvaltojen sääpalvelun käytössä oli säätutkien verkosto.


title: Vuoden 1950 Atlantin hurrikaanikausi

text:
Kuudestatoista myrskystä yksitoista saavutti hurrikaanin voiman.
Myrskyjen nimet poimittiin armeijassa käytetyistä radioaakkosista.


title: Faro-luokka

text: Faro-luokka oli Portugalin laivaston kahden aluksen muodostama tykkiveneluokka.


title: Zaire-luokka

text: Zaire-luokka oli Portugalin laivaston kolmen aluksen muodostama tykkiveneluokka.


title: Zaire-luokka

text: Luokan alukset olivat hieman paranneltuja Beira-luokan aluksia. Niissä oli hiilikäyttöiset kattilat ja TE-moottorit.


title: Kulkukoira

text: Kulkukoira tai katukoira on koditon, vapaana elävä koira. Kulkukoiria elää lähes kaikkialla maailmassa siellä missä ihmisiäkin, erityisesti kehitysmaissa ja entisen Neuvostoliiton valtioissa. Kulkukoirat voivat olla omistajiensa hylkäämiä entisiä lemmikkejä tai kulkukoirien jälkeläisiä, jotka ovat syntyneet kodittomiksi. Suuri kulkukoirien määrä voi aiheuttaa ongelmia ihmisille esimerkiksi levittämällä ihmisiin tarttuvia tauteja, kuten rabiesta, minkä vuoksi viranomaiset pyrkivät monissa maissa vähentämään kulkukoirien määrää tappamalla tai steriloimalla kodittomia koiria.


title: Kulkukoira

text: Monet eläinsuojelujärjestöt pyrkivät auttamaan kodittomia koiria ja etsimään niille koteja. Rescuekoira on uuden kodin saanut entinen kulkukoira.


title: Pressagny-l’Orgueilleux

text: Pressagny-l’Orgueilleux on kunta Pohjois-Ranskassa Euren departementissa Normandian alueella. Se sijaitsee Seinejoen varrella noin 80 kilometriä Pariisista luoteeseen.


title: Pressagny-l’Orgueilleux

text: Kunnan nähtävyyksiä on linna "Château de la Madeleine". Se on rakennettu 1800-luvulla Ranskan suuressa vallankumouksessa tuhoutuneen luostarin paikalle. Linnan omistajia 1800-luvulla ovat olleet runoilija Casimir Delavigne sekä myöhemmin kemisti Louis Jacques Thénard. Nykyään linna toimii majatalona.


title: Albanian protektoraatti

text: Albanian protektoraatti, joka tunnettiin myös nimellä Suur-Albania oli Italian kuningaskunnalle vuosina 1939–1943 kuulunut protektoraatti. Se oli käytännössä Italian ja Albanian unioni, jota johti Italian kuningas Viktor Emanuel III.


title: Albanian protektoraatti

text: Huolimatta Albanian ja Italian pitkäaikaisesta yhteistyöstä Italia valtasi Albanian 7. huhtikuuta 1939, viisi kuukautta ennen Toisen maailmansodan alkua. Albanian aseellinen vastarinta osoittautui tehottomaksi, ja lyhyen puolustuksen jälkeen maa miehitettiin. Niinpä 9. huhtikuuta Albanian kuningas Zogu I pakeni Kreikkaan.


title: Albanian protektoraatti

text: Albaniasta tuli Italian kuningas Viktor Emmanuel III:n johtama protektoraatti. Albanian asevoimista tuli osa italian armeijaa ja italialaisia neuvonantajia sijoitettiin kaikkialle Albanian hallintoon. Italia hallitsi myös protektoraatin luonnonvaroja.


title: Albanian protektoraatti

text: Albania oli historiallisesti ja kulttuurillisesti tärkeä italialaisille nationalisteille, koska se oli pitkään ollut osa Rooman keisarikuntaa.


title: Albanian protektoraatti

text: Albania oli strategisesti tärkeä Italialle, koska sen kautta Italia pystyi hyökkäämään Jugoslaviaan ja Kreikkaan.


title: Albanian protektoraatti

text: Lokakuussa 1940 Italian–Kreikan sodan aikana Mussolini hyökkäsi Kreikkaan Albanian kautta. Kreikka teki vastahyökkäyksen ja onnistui valtaamaan osan Albanian protektoraatista. Huhtikuussa 1941 Kreikka antautui Saksan tekemän hyökkäyksen jälkeen, ja koko Albania palasi Italian haltuun. Italian suunnitelma Chamerian liittämisestä Albaniaan hyllytettiin suuren vastustuksen ja albaanien ja kreikkalaisten välisten erimielisyyksien takia.


title: Albanian protektoraatti

text:
Jugoslavian ja Kreikan valtauksen jälkeen Italia aloitti neuvottelut Saksan, Bulgarian ja Kroatian itsenäisen valtion kanssa rajoista. Huhtikuussa Mussolini halusi laajentaa Albanian rajoja muun muassa liittämällä Montenegron autonomisena alueena Albaniaan. Italian antautumisen jälkeen Albania siirtyi Saksan haltuun sodan loppuun asti.
Albania ja Italia olivat tulliliitossa, joka poisti suurimman osan kaupankäynnin rajoituksista. Italian tulli järjestelmä otettiin käyttöön Albaniassa. Italia korvasi tullipolitikan muutoksesta aiheutuneet tappiot maksamalla Albanialle 15 miljoonaa lekiä joka vuosi.


title: Albanian protektoraatti

text: Vuonna 1944 Albaniassa oli 430 yhdistystä ja teollisuusyritystä. Vuonna 1938 niitä oli 244 ja vuonna 1922 vain 71.


title: Albanian protektoraatti

text: Albaniassa oli 10 prefektuuria, joihin kuului yhteensä 30 ala-prefektuuria ja 23 kuntaa. Jokaista prefektuuria kontrolloi prefekti. Vuonna 1941 Albaniaan liitettiin kolme uutta prefektuurua Jugoslaviasta, jotka olivat Kossovo, Metohija ja Debar.


title: Hotel Sapiens

text: Hotel Sapiens - irrationaalisia kertomuksia on Leena Krohnin vuonna 2013 ilmestynyt romaani. Kirjassa Krohn kertoo tulevaisuuden yhteiskunnasta dystopiana, jota hallitsee tekoäly.


title: Hotel Sapiens

text: Tarinassa on monta päähenkilön kaltaista minäkertojaa, mutta selkeää päähenkilöä ei ole määritelty. Tarinaa eteenpäin vieviä kertojia olivat mm. tilastotieteen opettaja Mr. Higgs, salaliittoteoreetikko, Arki-ihminen ja Sokea silmälääkäri.


title: Hotel Sapiens

text: Kirjassa ei ole suoraa juonta sen monien eri tarinoiden vuoksi, vaan se sisältää monta eri tarinaa, jotka kaikki avaavat siitä montaa eri puolta.


title: Hotel Sapiens

text: "- 'Hotel Sapiens' - Leena Krohn, 2013"


title: Gonçalo Velho -luokka

text: Gonçalo Velho -luokka oli Portugalin laivaston kahden 1930-luvulla valmistetun avison muodostama alusluokka.


title: Gonçalo Velho -luokka

text: Vuonna 1930 Portugali aloitti kymmenen vuoden suunnitelman laivastonsa modernisoimiseksi. Osana suunnitelmaa lähetettiin tilaus brittiläiselle Hawthorn Leslie and Companylle kahdesta sluupista, jotka perustuivat Britannian kuninkaalliselle laivastolle toimitettuihin Bridgewater-luokan sluuppeihin, mutta niiden aseistus oli raskaampi ja niihin ei asennettu miinanraivauskalustoa.


title: Konoyo

text: Konoyo on kanadalaisen elektronista musiikkia tuottavan artisti Tim Heckerin yhdeksäs studioalbumi, jonka julkaisi Kranky Records 28. syyskuuta 2018. Albumi ottaa vaikutteita japanilaisesta klassisesta musiikista, albumin parissa on työskennellyt myös japanilaisia muusikkoja.


title: Costello (hevonen)

text: Costello (s. 2009) on suomenhevonen, joka voitti vuoden 2018 ravikuninkuuden. Ori saavutti kuninkuuden Rovaniemelläjärjestetyissä Kuninkuusraveissa. Costellon omistavat orimattilalaiset Hanna ja Tommi Herttua, joille hevosen osti heidän isänsä Ville Herttua, joka valmentaa hevosta.


title: Costello (hevonen)

text: Costello on eniten palkintorahoja kalenterivuoden aikana tienannut suomenhevosravuri. Vuonna 2018 hevosen kokonaisvoittosumma on 277 500 euroa. Kuninkuusraveihin 2018 saakka eniten vuodessa tienannut suomenhevonen oli Viesker, jonka ennätys vuodelta 1998 on 214 991 euroa.


title: Costello (hevonen)

text: Costello aloitti raviradalla marraskuussa 2012 opetus- ja koelähdöillä.


title: Costello (hevonen)

text: Kesällä 2018 Costello voitti kotimaassa käydyistä kylmäveristen ja suomenhevosten kilpailuista suurimmat. Juhannuksena Costelloa juhlittiin Nordic King -voittajana kolmatta kertaa Härmän Powerparkin raviradalla juostussa kilpailussa. Vuodelle 2018 kilpailu muutettiin yhdessä lähdössä juostavaksi aiemman karsintakilpailun sijaan, voittaja palkittiin 50 000 eurolla. Costellon tulos 19,3a 1600 metrin matkalla kirjattiin Powerparkin radan uudeksi kylmäveristen ennätykseksi.


title: Costello (hevonen)

text: Heinäkuun alussa juostussa suomenhevosten Suur-Hollola-ajossa Costello jatkoi voittokulkuaan ajalla 21,6, kun sen juoksumatkana tasoitusajossa oli 2180 metriä. Costello kuittasi Lahden Jokimaalla voitosta 37 500 euroa.


title: Costello (hevonen)

text: Suurkilpailuvoittojen ja koko alkuvuoden menestyksen ansiosta Costello oli ennakkoon suurin suosikki Rovaniemen Kuninkuusraveissa, jotka kilpailtiin Mäntyvaaran raviradalla heinäkuun lopussa. Haastajina pidettiin vain Välähdystä ja hallitsevaa ravikuningasta Köppistä. Lauantaina juostun 2100 metrin osakilpailun Costello voitti ennen Välähdystä ja Camria. Sunnuntain kahdesta osalähdöstä ensimmäisenä juostussa 1600 metrin lähdössä Costello haparoi askelissaan loppusuoralla ja tuli kolmantena maaliin. Videotarkistuksen jälkeen Costellon suoritus hyväksyttiin, sillä tuomariston mukaan hevonen ei ottanut laukka-askelia. Hylkäys olisi tarkoittanut myös kokonaiskilpailusta hylkäämistä. Viimeisenä ja ratkaisevana lähtönä juostulle 3100 metrille Costello lähti kokonaiskilpailun johdossa 0,8 sekunnin erolla ennen Välähdystä. Johto säilyi lähdön jälkeenkin, sillä osalähdön voittoon ravannut Köppinen joka ei pystynyt tekemään eroa toisena tulleeseen Costelloon kokonaiskilpailun kannalta riittävästi.


title: Costello (hevonen)

text: Costelloa ohjastaa Risto Tupamäki. Ville Herttua valitsi hänet Costellon ohjastajaksi syksyllä 2014. Sitä ennen hevosta oli ohjastanut Herttuan lisäksi Seppo Sarkola. Syksyn 2014 jälkeenkin Herttua jatkoi ohjastamista Tupamäen kanssa välillä vuoroa vaihtaen marraskuuhun 2016. Sen jälkeen Herttua on ohjastanut Costelloa kilpailulähdössä kahdesti, kun Tupamäki oli loukkaantuneena marras-joulukuussa 2017.


title: Pedro Nunes -luokka

text: Pedro Nunes -luokka oli Portugalin laivaston kahden 1930-luvulla valmistetun avison muodostama alusluokka.


title: NRP Pedro Nunes (1934)

text: NRP Pedro Nunes oli Portugalin laivaston vuonna 1934 vesillelaskettu Pedro Nunes -luokan aviso.


title: NRP Pedro Nunes (1934)

text: Alus tilattiin Lissabonin laivastontelakalta, missä köli laskettiin 1930. Alus laskettiin vesille 17. maaliskuuta 1934.


title: NRP Pedro Nunes (1934)

text: Alus muutettiin tutkimusalukseksi 1956 ja poistettiin palveluksesta 1976.


title: Olin vain tuuli

text:
Olin vain tuuli on suomalaisen Eppu Normaali-yhtyeen kappale, joka
julkaistiin levyllä "Sadan vuoden päästäkin" vuonna 2004.
Lisäksi se julkaistiin singlenä Poko Recordsin tuottamana 22. kesäkuuta vuonna 2005. Singlen kääntöpuolella oli kappaleen live-versio.
Kappaleen sanat ovat Martti Syrjän tekemiä, sävel Mikko "Pantse" Syrjän laatima.
Kappale on tyyliltään Epuille tyypillistä aikuisrock-poprockia. Siinä on voimakas sähkökitaraosio, joka tekee siitä kuuntelemisen arvoisen. Single nousikin vuonna 2005 viikolla 26 Suomen virallisen listan sijalle 5.
Mä olin vain tuuli
Koko kesämme kääntyilin
Puhalsin vastaan
Ainoastaan vapautta rakastin
Rakkauden sulta
Puhalsin
Puhalsin


title: Franz Xaver von Zach

text: Paroni Franz Xaver von Zach ("Franz Xaver Freiherr von Zach") (4. kesäkuuta 1754 – 2. syyskuuta 1832) oli unkarilainen tähtitieteilijä, joka syntyi Pestissä Unkarissa (nykyisin Budapest).


title: Säkkijärven veneonnettomuus 1920

text: Säkkijärven veneonnettomuus oli Viipurin läänin Säkkijärvellä 18. toukokuuta 1920 tapahtunut veneonnettomuus, jossa hukkui 32 ihmistä. Heistä 30 oli Muhulahden kansakoulun oppilaita, joiden lisäksi henkensä menettivät opettaja ja hänen palvelijattarensa. Onnettomuus tapahtui Viipurinlahdella, kun Muhulahden ja läheisen Vilajoen kansakoulujen oppilaiden oli tarkoitus kokoontua yhteiseen lukuvuoden päättäjäisjuhlaan kylien välissä sijaitsevaan Merioisniemeen.


title: Säkkijärven veneonnettomuus 1920

text: 41 Muhulahden kansakoulun oppilasta lähti kylän rannasta talollinen Tuomas Hovin purjehtimalla kalastajaveneellä pari kilometriä leveän merenlahden yli kohti Merioisniemeä puoli kymmeneltä aamulla. Noin kahdeksan metriä pitkään veneeseen tuli liikaa painoa, jonka vuoksi se vajosi lähes laitojaan myöten ja matkan aikana alukseen alkoi tulvimaan vettä. Vene oli vain reilun sadan metrin päässä Merjoisniemen rannasta, kun äkillinen tuulenpuuska sai sen kallistumaan, ja lopulta vene upposi. Yksitoista oppilasta onnistui pelastautumaan sattumalta paikalle tulleeseen toiseen purjeveneeseen, johon pelastautui myös onnettomuusvenettä ohjannut Hovi. 33-vuotias kansakoulunopettaja Aino Sankari sekä hänen 17-vuotias palvelijattarensa Aino Ihalainen sen sijaan hukkuivat.


title: Säkkijärven veneonnettomuus 1920

text: Onnettomuuden uhrit haudattiin yhteishautaan Säkkijärven kirkkomaalle, ja myöhemmin paikalle pystytettin myös muistomerkki.


title: Peter Tork

text: Peter Tork (oikealta nimeltään Peter Halsten Thorkelson; s. 13. helmikuuta 1942 Washington D.C. Yhdysvallat) on amerikkalainen näyttelijä ja muusikko joka tunnetaan parhaiten The Monkees- yhtyeen basistina ja kosketinsoittajana. Torkin isän isä on norjalaista sukujuurta ja hänen äitinsä on puoliksi juutalainen ja puoliksi britti.


title: Peter Tork

text: Tork aloitti pianon soiton yhdeksänvuotiaana ja soitteli sen ohessa bajoa sekä akustista kitaraa ja bassoa.


title: Peter Tork

text: 1960-luvun puolivälissä Tork valittiin kuvitteellisen pop-yhtye The Monkeesin jäseneksi. Yhtye esiintyi samannimisessä koomisessa TV-sarjassa. Tork oli bändin vanhin jäsen.


title: Peter Tork

text: Hänen isänsä Halsten John Thorkelson toimi taloustieteen professorina Connecticutin yliopistossa.


title: Peter Tork

text: Tork on ollut neljästi naimisissa ja sen lisäksi hänellä on 1997 syntynyt tytär Erica Marie suhteestaan Tammy Sustekin kanssa.


title: Giorgia Lo Bue

text: Giorgia Lo Bue (s. 20. helmikuuta 1994) on italialainen soutaja. Soudun maailmanmestaruuskilpailuissa 2018 Plovdivissa, Bulgariassa, hänestä tuli maailmanmestari kevyessä perämiehettömässä nelosessa. Hän voitti nuorten maailmanmestaruuden perämiehettömässä kaksikossa 2011. Alle 23-vuotiaiden MM-kisoissa hän saavutti kevyessä pariaironelosessa kultaa 2015 ja 2016 sekä hopeaa 2014..


title: HMS Gruinard

text: HMS Gruinard (viirinumero T239) oli Britannian kuninkaallisen laivaston Isles-luokan aseistettu sukellusveneidentorjuntatroolari.


title: HMS Gruinard

text: Alus tilattiin heinäkuussa 1941 Crown and Sonsilta Sunderlandista ja aluksen moottorin toimitti Holmes. Alus laskettiin vesille 20. marraskuuta 1942.


title: HMS Gruinard

text: Alus lainattiin 8. lokakuuta 1943 Portugalin laivastolle, joka nimesi sen "NRP P7":ksi. Alus palautettiin syyskuussa 1944 kuninkaalliselle laivastolle. Kesäkuussa 1946 alus myytiin kauppalaivastoon, jolloin se nimettiin "President F. D. Rooseveltiksi" ja edelleen 1950 "Odiniksi".


title: Pfäffikon

text: Pfäffikon on kaupunki Sveitsissä Zürichin kantonissa. Siellä on noin 12 000 asukasta.


title: Pfäffikon

text: Pfäffikon sijaitsee Pfäffikerseen pohjoisrannalla Wetzikonin pohjoispuolella parikymmentä kilometriä Zürichstä itään.


title: Pfäffikon

text: SBB:n rautatie Effretikonista Wetzikoniin kulkee Pfäffikonin kautta. Pfäffikon kuuluu Zürichin seudun lähiliikennealueeseen (S-Bahn Zürich) ja SBB:n S3- ja S19-junat pysähtyvät Pfäffikonissa.


title: Armo Nokkala

text: Armo Kaarle Rafael Nokkala (21. lokakuuta 1908 Tyrvää – 11. lokakuuta 1962 Helsinki) oli kirkkoneuvos, "Kodin Kuvalehden" ja "Kotimaa"-lehden päätoimittaja ja Kirjapajan kirjallinen johtaja.


title: Armo Nokkala

text: Armo Nokkalan vanhemmat olivat opettaja Kalle Fredrik Nokkala ja Fanny Lydia Wallenius ja puoliso vuodesta 1939 hammaslääkäri Ester Josefina Ala-Paavola. Nokkala tuli ylioppilaaksi 1928 ja vihittiin papiksi 1935. Teologian lisensiaatin tutkinnon hän suoritti 1953 ja väitteli teologian tohtoriksi 1958. Nokkala toimi pappina Kärkölässä 1935–1938, Hämeenlinnassa 1939–1940 ja Helsingissä Paavalin seurakunnassa 1930–1946. "Kotimaa"-lehden toimitussihteeri hän oli 1946–1947 ja päätoimittaja 1948–1958 ja "Kodin Kuvalehden" päätoimittaja 1946–1947. Kirjapajan kirjallisena johtajana Nokkala työskenteli 1952–1958. Kirkkohallituksen palvelukseen kirkkoneuvokseksi hän tuli 1958. Nokkala sai rovastin arvonimen 1954. Hän toimi 1950-luvun alussa myös opetushallituksen esittelijänä. Nokkalalla oli useita kansallisia ja kansainvälisiä luottamustehtäviä.


title: Vuoden 1958 Atlantin hurrikaanikausi

text: Vuoden 1958 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta - 30. marraskuuta 1958.


title: Vuoden 1958 Atlantin hurrikaanikausi

text: Kahdestatoista myrskystä (joista yksi syntyi ennen kauden alkua) seitsemän saavutti hurrikaanin voiman.


title: Pfäffikon (Schwyz)

text: Pfäffikon on sveitsiläisen Freienbachin kaupungin keskuspaikka Schwyzin kantonissa. Kylässä on runsaat 7 000 asukasta.


title: Pfäffikon (Schwyz)

text: Pfäffikon sijaitsee Zürichinjärven etelärannalla.


title: Pfäffikon (Schwyz)

text: Moottoritie A3 Zürichistä Sargansiin kulkee Pfäffikonin kautta. Se on myös rautateiden risteysasema: SOB:n rautatie Rapperswilistä Einsiedelniin ja Arth-Goldauhun sekä SBB:n rata Thalwilistä Sargansiin kulkevat Pfäffikonin kautta.


title: Skoha

text: Skohan päämyymälä sijaitsi vuodesta 1930 Helsingin nykyisen Makkaratalon paikalla sijainneessa Skohan talossa Helsingin päärautatieasemaa vastapäätä. Sivuliikkeitä sillä oli Helsingin Kalliossa sekä muissa Suomen suurissa kaupungeissa. Vuonna 1971 omistus siirtyi Punaiselta Ristiltä osuusliike Elannolle, joka teki Kaivokadun myymälästä jalkineliikkeen. Vuonna 1982 Skoha fuusioitiin Elannon aiemmin Valiolta ostamaan Hyvä Maku -yhtiöön (ent. Helsingin Meijeriliike).


title: Skoha

text: Suojeluskuntain Kauppa Oy – Skyddskårernas Handels Ab eli Skoha perustettiin Suojeluskuntain yleisesikunnan kokouksessa kesäkuussa 1927 yhdessä kahden muun yrityksen, Suojeluskuntain Ase- ja Konepaja-Osakeyhtiön (nyk. Sako) ja Suojeluskuntain Kustannus-Osakeyhtiön kanssa. Kaikkia kolmea yhtiötä varten perustettiin yhteinen hallintoneuvosto, jonka puheenjohtajaksi tuli senaattori P. E. Svinhufvud. Hän vetäytyi tehtävästä tasavallan presidentin virkakautensa 1931–1937 ajaksi, mutta palasi tehtävään ja toimi siinä kuolemaansa 1944 saakka.


title: Skoha

text: Ennen talvisotaa Skohan suosituin myyntiartikkeli oli jalkaväenkivääri M/27 eli ”pystykorva”. Muita Skohan alkuaikoina myymiä aseita olivat Winchester-pienoiskiväärit, Leijona-tarkkuuskiväärit, Suomi-konepistoolit ja Maxim-konekiväärit. Nimeä Skoha käytettiin myös yhtiön omana asemerkkinä.


title: Skoha

text: Moskovan välirauhansopimuksen 1944 mukaan suojeluskuntajärjestö oli lakkautettava, ja Skohan ja Sakon uudeksi omistajaksi tuli Suomen Punainen Risti. Kustannusyhtiö lakkautettiin kokonaan. Skohan talo purettiin vuonna 1965 Makkaratalon tieltä. Skohan myymälä toimi Makkaratalossa vielä vuoteen 1971 asti, jolloin uusi omistaja Elanto teki siitä kenkäkaupan.


title: Berry

text: Berry voi tarkoittaa seuraavia:


title: Veikko Noronen

text: Veikko Eljas Noronen (19. huhtikuuta 1913 Äänekoski – 21. syyskuuta 1969 Jyväskylä) oli suomalainen säveltäjä ja musiikkipedagogi.


title: Veikko Noronen

text: Veikko Norosen vanhemmat olivat konduktööri Walter Noronen ja Matilda Vääränen ja puoliso vuodesta 1944 Lea Martta Helena Boucht. Noronen valmistui opettajaksi 1935 ja opiskeli pianonsoittoa Ilmari Hannikaisen johdolla ja sävellystä Leevi Madetojan ja Selim Palmgrenin johdolla. Sibelius-Akatemiassa Noronen opiskeli 1942–1946, laulunopettaja hänestä tuli 1944. Noronen toimi Jyväskylän kaupungin palveluksessa vuodesta 1946 vuoteen 1948, jolloin hänestä tuli Jyväskylän musiikkioppilaitoksen, sittemmin konservatorion johtaja. Noronen sävelsi muun muassa yksinlauluja, kuoro- ja orkesteri- sekä pianoteoksia.


title: Telefon, Telefon

text: Telefon, Telefon on Margot Hielscherin esittämä kappale, joka edusti Saksaa vuoden 1957 Eurovision laulukilpailussa Frankfurt am Mainissa.


title: Telefon, Telefon

text: Kappale sijoittui Euroviisuissa neljänneksi 8 pisteellä.


title: Corde della mia chitarra

text: Corde della mia chitarra on Nunzio Gallon esittämä kappale, joka edusti Italiaa vuoden 1957 Eurovision laulukilpailussa Saksan Frankfurt am Mainissa.


title: Corde della mia chitarra

text: Kappale on pisin Euroviisuissa esitetty kappale yli 5 minuutin kestollaan. Kappale sijoittui Euroviisuissa kuudenneksi 7 pisteellä.


title: Les Andelys

text:
Les Andelys on kunta Pohjois-Ranskassa Euren departementissa Normandian alueella. Se sijaitsee Seinejoen varrella noin 90 kilometriä Pariisista luoteeseen.
Kunnan kuuluisin nähtävyys on keskiaikainen linna Château Gaillard.


title: Les Andelys

text: Kaupungin historiasta kertova museo "Musée Nicolas-Poussin" sijaitsee 1700-luvulta peräisin olevassa kartanossa. Museossa on myös näytteillä paikkakuntalaisen Nicolas Poussinin 1600-luvulla tekemä maalaus "Coriolan supplié par sa famille".


title: All

text: All on Patricia Bredinin esittämä kappale, joka edusti Iso-Britanniaa vuoden 1957 Eurovision laulukilpailussa Saksan Frankfurt am Mainissa.


title: All

text: Kappale sijoittui Euroviisuissa seitsemänneksi 6 pisteellä.


title: L’enfant que j’étais

text: L’enfant que j’étais on Lys Assian esittämä kappale, joka edusti Sveitsiä vuoden 1957 Eurovision laulukilpailussa Saksan Frankfurt am Mainissa.


title: L’enfant que j’étais

text: Kappale sijoittui Euroviisuissa kahdeksanneksi 5 pisteellä.


title: Wohin, kleines Pony?

text: Wohin, kleines Pony? on Bob Martinin esittämä kappale, joka edusti Itävaltaa vuoden 1957 Eurovision laulukilpailussa Saksan Frankfurt am Mainissa.


title: Wohin, kleines Pony?

text: Kappale sijoittui Euroviisuissa viimeiseksi 3 pisteellä.


title: Bézu-la-Forêt

text:
Bézu-la-Forêt on kunta Pohjois-Ranskassa Euren departementissa Normandian alueella. Se sijaitsee noin 100 kilometriä Pariisista luoteeseen.
Kunnan kuuluisin nähtävyys on linna "Château de la Fontaine-du-Houx". Se on ollut aikanaan Ranskan kuninkaiden asuinpaikka, missä ovat asuneet niin merovingit kuin karolingitkin. Linna tuhoutui satavuotisessa sodassa, mutta se rakennettiin uudelleen 1500-luvun ja 1700-luvun välisenä aikana.


title: YSIV

text: YSIV tai Young Sinatra IV on yhdysvaltalaisen hip hop -artisti Logicin neljäs studioalbumi, jonka julkaisi Visionary Music Group ja Def Jam Recordings 28. syyskuuta 2018. Albumin julkaisua edelsi kolme singleä: "One Day", "The Return" ja "Everybody Dies", jotka julkaistiin vuoden 2018 kesänä. Albumilla vierailee mm. Wale, Jaden Smith ja Wu-Tang Clan.


title: YSIV

text: Albumi on suora jatko-osa vuonna 2013 julkaistulle -mixtapelle. Albumi on myös neljäs ja viimeinen osa "Young Sinatra" -sarjalle. Albumin kansikuvan piirsi Sam Spratt, joka on piirtänyt jokaisen Logicin studioalbumin kansikuvan. Levyn kantavana teemana on boom bapin palauttaminen hip hop-musiikkiin.


title: Paglia

text: Paglia on seuraavien sukunimi:


title: Äinään kirjapäivät

text: Äinään kirjapäivät on kirjailijaretriitti ja kirjallisuustapahtuma, joka järjestetään Iso-Äiniöllä Asikkalassa.


title: Äinään kirjapäivät

text: Äinään kirjapäivät järjestettiin ensimmäisen kerran vuonna 2011 kolmipäiväisenä. Vuonna 2018 tapahtuma laajeni viisipäiväiseksi, ja sen ajankohta oli 12.–16. syyskuuta. Kolmannet Äinään kirjapäivät on tarkoitus järjestää vuonna 2020. Tapahtuman pääjärjestäjänä on toiminut kirjailija Seija Helander.


title: Danielle Bregoli

text: Danielle Bregoli (26. maaliskuuta 2003 Boynton Beach, Florida) on yhdysvaltalainen räppäri ja internetpersoona. Bregoli tuli tunnetuksi ollessaan Dr. Phil -televisio-ohjelmassa kuriton teini syyskuussa 2016.


title: Danielle Bregoli

text: Bregoli nousi julkisuuteen televisiossa esittämästään lauseesta ”Cash me ousside, how bow dah?”. Siitä tehtiin paljon huomiota sosiaalisessa mediassa saanut meemi. Bregoli esiintyy nimellä "Bhad Bhabie". Bregolilla on levytyssopimus Atlantic Recordsin kanssa. Bregolin hittejä ovat ”Gucci Flip Flops”, ”Hi Bich”, sekä ”These Heaux”. Hän on yksi tunnetuimpia naisräppäreitä tällä hetkellä. Hän teki kiertueen kesällä 2018, joka kantoi nimeä ”Bhanned In The Usa.” Bregolin oma mixtape julkaistiin 26.9.2018, joka kantaa nimeä ”15”. Bregoli on ollut myös nuorin naisräppäri, joka on koskaan päässyt Billboard Hot 100-listalle. Aiemmin Bregoli on julkaissut vain singlejä.. Bregoli oli ehdolla Billboard Awardseissa vuoden naisräppäriksi.


title: Danielle Bregoli

text:
Hänellä on ollut riitaa tanssija Malu Trevejon kanssa. He olivat ystäviä aluksi, mutta riita syntyi heidän välien mennessä poikki. Huhujen mukaan Malu olisi ollut ihastunut Bregoliin, ja heidän ystävyytensä kaatui tämän jälkeen.
Bregoli on biseksuaali.
Hän on huhujen mukaan tapaillut laulaja Billie Eilishiä, sekä NBA Youngboyta. Hän tapaili huhujen mukaan myös räppäri Lil Pumpia, mutta huhut kumottiin.


title: Ferrières-en-Bray

text: Ferrières-en-Bray on kunta Pohjois-Ranskassa Seine-Maritimen departementissa Normandian alueella. Se sijaitsee noin 50 kilometriä Rouenista itään.


title: Ferrières-en-Bray

text: Vuonna 1850 Pariisin Les Halles -ruokatorin työntekijä Charles Gervais sopi yhteistyöstä paikkakuntalaisen maanviljelijän kanssa. Tästä yhteistyöstä syntyivät meijerituotteet, jotka saivat tuotenimen Petit suisse. Meijerituotteita valmistava Gervais -yhtiön suurin tuotantolaitos ja pääkonttori ovat yhä Ferrières-en-Brayssa.


title: Arto Kaunonen

text: Arto Kaunonen (s. 1. syyskuuta 1954 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1970–1981 ja voitti yhden Suomen-mestaruuden.


title: Arto Kaunonen

text: Kaunonen aloitti pääsarjauransa Turun Tovereissa kaudella 1970–1971. TuTo:n pudottua pääsarjasta hän siirtyi kaudeksi 1975–1976 Turun Palloseuraan, joka voitti kauden päätteeksi Suomen-mestaruuden. Kaunonen siirtyi kuitenkin kesken kauden toiseen SM-liigaseuraan, Forssan Palloseuraan, jossa hän pelasi myös kauden 1976–1977. Tämän jälkeen hän palasi TPS:ään ja pelasi myöhemmin myös Saimaan Pallossa.


title: Arto Kaunonen

text: Kaunonen pelasi SM-sarjassa ja SM-liigassa yhteensä 287 runkosarjaottelua, joissa hänen tehopisteensä olivat 48 + 87 = 135 ja jäähymääränsä 161 minuuttia. SM-liigan pudotuspeleissä hän pelasi 13 ottelua, joissa tehopisteitä kertyi 3 + 6 = 9 ja jäähyminuutteja 16. Suomen-mestaruuden lisäksi hän saavutti kaksi SM-pronssia.


title: Arto Kaunonen

text: Kaunonen pelasi seitsemän B-maaottelua ja 20 nuorten maaottelua.


title: Pertti Vaelma

text:
Pertti Vaelma (s. 7. toukokuuta 1957 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1973–1980 ja voitti yhden Suomen-mestaruuden.
Vaelma aloitti pääsarjauransa Turun Tovereissa kaudella 1973–1974. TuTo:n pudottua pääsarjasta hän siirtyi kaudeksi 1975–1976 Turun Palloseuraan ja voitti kauden päätteeksi Suomen-mestaruuden. Myöhemmin hän edusti vielä Tampereen Koovee:ta.


title: Pertti Vaelma

text: Vaelma pelasi SM-sarjassa ja SM-liigassa yhteensä 89 runkosarjaottelua, joissa hänen tehopisteensä olivat 4 + 9 = 13 ja jäähymääränsä 74 minuuttia. SM-liigan pudotuspeleissä hän ei pelannut.


title: Pertti Vaelma

text: Vaelma pelasi 14 nuorten maaottelua.


title: Pyhä Nikanor

text: Pyhä Nikanor (myös Nicanor, Nicanore, Nicanor Diakoni tai Kyproksen Nicanor; ; kuollut n. 76 Kypros) oli juutalainen Kyprokselta, diakoni, lähetystyöntekijä ja marttyyri. Apostolien tekojen mukaan (jae 6:5) hän oli yksi seitsemästä diakonista Stefanoksen, Philipin, Prokhoroksen, Timonin, Parmenaksen ja Nikolaksen kanssa, jotka asetettiin helleenisten leskien tueksi. Kyproksen natiivi ja Jerusalemin kristitty kansalainen, tradition mukaan hän palasi Kyprokselle tekemään lähetystyötä, jossa miestä kidutettiin monin tavoin ja hän kuoli marttyyrikuoleman keisari Vespasianuksen hallituskaudella 69-79. Hänen muistopäiväänsä on vietetty 4. tammikuuta, 10. tammikuuta, 6. toukokuuta, 28. heinäkuuta ja 28. joulukuuta.


title: Sulawesin maanjäristys ja tsunami

text: Sulawesin maanjäristys tapahtui Indonesiassa 78 kilometriä Palun kaupungin pohjoispuolella 28. syyskuuta 2018. Maanjäristyksen voimakkuus oli 7,5 momenttimagnitudia. Järistys aiheutti tsunamin, jossa aallon korkeudeksi kuvattiin yli kolme metriä. Aallot iskivät Palun ja Donggalan rantakaupunkeihin sekä useisiin pienempiin asutuskeskuksiin.


title: Sulawesin maanjäristys ja tsunami

text: Viikon kuluttua tsunamista oli arviolta 1 500 henkeä kuollut ja kateissa on edelleen yli tuhat ihmistä. Noin 200 000 ihmistä tarvitsee YK:n mukaan humanitaarista apua.


title: Vuoden 1951 Atlantin hurrikaanikausi

text: Vuoden 1951 Atlantin hurrikaanikausi oli ensimmäinen kausi jolloin National Weather Service virallisesti nimesi myrskyjä. Sen aikana Atlantilla koettiin 10 trooppista myrskyä, joista 8 oli hurrikaaneja. Tämä oli hieman tavallista enemmän.


title: Im Wartesaal zum großen Glück

text: Im Wartesaal zum großen Glück on Walter Andreas Schwarzin esittämä kappale, joka edusti Saksaa vuoden 1956 Eurovision laulukilpailussa Sveitsin Luganossa.


title: Im Wartesaal zum großen Glück

text: Kappaleen sijoitus ei ole tiedossa, koska kilpailun kokonaisia tuloksia ei ole koskaan julkaistu.


title: Tuomas Leinonen

text: Tuomas Leinonen (s. 22. toukokuuta 1954 Tampere) on suomalainen jääkiekkoilija. Hän pelasi SM-liigassa vuosina 1975–1977 Tampereen Tapparan joukkueessa ja voitti yhden Suomen-mestaruuden sekä saavutti yhden SM-hopean. Hän pelasi SM-liigassa yhteensä 52 runkosarjaottelua, joissa hän teki neljä maalia ja istui jäähyllä kaksi minuuttia. SM-liigan pudotuspeleissä hän pelasi seitsemän ottelua ilman tehopisteitä ja jäähyminuutteja.


title: Tuomas Leinonen

text: Tuomas Leinosen veli Mikko Leinonen on NHL- ja maajoukkuekiekkoilija sekä seurajohtaja.


title: Arvonlisäveronumero

text: Arvonlisäveronumero on yksilöllinen sarjanumero, joka EU:ssa annetaan kaikille, jotka jäsenvaltio rekisteröi arvonlisäveron ilmoittamiseksi. Kansainvälisissä yhteyksissä sitä kutsutaan VAT-numeroksi, jossa VAT on lyhenne englannin-kielisestä termistä "value-added tax".


title: Arvonlisäveronumero

text: On olemassa kansainvälinen standardi arvonlisäveronumeroille. Ne koostuvat kaksi-kirjaimisesta koodista ja sisältävät lisäksi useita numeroita, enintään 12 numeroa (joskus kirjaimia). Kaksi-kirjain koodit tulevat standardista ISO 3166-1 alpha-2, lukuun ottamatta Kreikkaa, jolla on koodi EL.


title: Arvonlisäveronumero

text: Suomalainen arvonlisäveronumero koostuu maatunnuksesta ja numerosarjasta, joka on yritystunnus ilman kahden viimeisen numeron välistä väliviivaa. Jos Y-tunnus on 1234567-8, arvonlisäveronumero on FI12345678.


title: Arvonlisäveronumero

text: Ruotsin arvonlisäveronumero - "momsregistrerings-nummer" - perustuu 10-numeroiseen henkilötunnukseen tai yritysnumeroon. Se alkaa ruotsin maatunnuksella SE ja päättyy aina numeroihin 01. Koska yhdysviivaa ja välilyöntiä ei saa esiintyä, ruotsin arvonlisäveronumerossa on aina 14 merkkiä: SE999999999901, jossa kymmenen yhdeksäistä korvataan henkilönumerolla tai yritysnumerolla.


title: Arvonlisäveronumero

text: Muissa EU-maissa arvonlisäveronumerolla voi olla vaihteleva muoto, mutta yleensä se perustuu yritysnumeroon, joka yrityksellä on maassa. Ne alkavat kuitenkin aina kyseisen maan maa-koodilla.


title: Arvonlisäveronumero

text: Myös useimmat EU:n ulkopuoliset Euroopan maat,  ja monet eteläamerikkalaiset maat ja jotkin muut maat, ovat ottaneet käyttöön kansainvälisen arvonlisäveronumeron.


title: Kuusto (Perniö)

text: Kuusto on kylä Salon kaupungin Perniössä. Kuusto sijaitsee aivan Perniön lounaiskolkassa. Ainoa tie Kuustoon kulkee naapurikylän Latokartanon kautta.


title: Kuusto (Perniö)

text: Kuusto sijaitsee Hamarjärven itärannalla ja kylän alue myötäilee järvestä lähtevää Kuustonojaa aina Kiskonjokeen saakka. Alavaa kyläaluetta reunustavat pohjoisessa ja etelässä korkeat mäet. Maarekisterissä Kuusto oli jaettu Isokuustoon ja Vähäkuustoon, vaikka Vähäkuuston tila onkin autioitunut.


title: Kuusto (Perniö)

text: Kuusto ja sen lähikylät sijaitsevat nykyään syrjässä, mutta alue oli Kuuston ruukin ja Latokartanon varhaisteollisuuden ja kauppapaikan sekä läheisen kuninkaankartanon takia varsin merkittävä aina 1800-luvun alkuvuosikymmenille saakka.


title: Kuusto (Perniö)

text: Vähäkuuston ympäristö on yksi alueen parhaiten säilyneitä perinnebiotooppeja. Ympäristössä on puoliavointa tuoretta niittyä, koivikoitunutta kostee niittyä ja kalliopaljastumilla pienruohoniittyä. Niityiltä löytyy alueellisesti harvinaisia lajeja, kuten mäkikattaraa.


title: Kuusto (Perniö)

text: Iso-Kuuston ja Alastalon tilojen läheisyydessä on erikokoisia peltojen metsäsaarekkeita, joita on ennen laidunnettu. Saarekkeilla tavataan edelleen paljon niittykasveja. Kylän länsikulmalla on useita entisiä laidunmaita, jotka ovat muuttuneet kedoiksi ja niittymäisiksi niemekkeiksi. Alueella kasvaa muun muassa Perniölle harvinaista kelta-apilaa. Märkinä kausina Kuustonoja nousee herkästi pelloille ja niityille, mikä on haitallista niittykasvillisuudelle.


title: Kuusto (Perniö)

text: Peltojen ja niittyjen reunat ovat vahvasti metsittyneet, etenkin Kuustonojan yläjuoksulta.


title: Torsti Järvenpää

text: Torsti Järvenpää (s. 20. helmikuuta 1954 Tampere) on suomalainen jääkiekkoilija. Hän pelasi SM-liigassa kauden 1976–1977 Tampereen Tapparan joukkueessa ja voitti Suomen-mestaruuden. Hän pelasi SM-liigassa 17 runkosarjaottelua ja neljä pudotuspeliä mutta ei saanut niissä tehopisteitä eikä jäähyjä.


title: Freyja Montes

text: Freyja Montes (suom. Freyjavuoret) on Venuksessa sijaitsevan Lakshmin tasangon pohjoisin vuorijono. Sen pituus on noin 900 kilometriä ja sen leveys noin 300 kilometriä. Se erottaa Lakshmin tasangon Venuksen pohjoisnapaa lähellä olevasta Snegurochka Planitiasta.


title: Olivier Piou

text: Oliver Piou (s. 1958 Senegal) on ranskalainen liikemies. Koulutukseltaan hän on insinööri. Piou nimitettiin vuonna 2016 Nokian hallituksen jäseneksi ja varapuheenjohtajaksi. Tätä ennen hän toimi Gemalto N. V:n toimitusjohtajana kymmenen vuoden ajan.


title: Perelandra

text: Perelandra on C.S. Lewiksen "Avaruustrilogian" toinen kirja. Kirja kertoo tri. Elwin Ransomin tehtävästä mennä Perelandraan tai Venukseen, missä hän löytää maan ja sen kuningattaren, ja myös Paholaisen, jonka kanssa hän tappelee ja voittaa, pysäyttäen pahan tulemisen Perelandraan.


title: Saint-Laurent-Blangy

text: Saint-Laurent-Blangy on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Scarpejoen varrella aivan Arras'n kaupungin itäpuolella.


title: Saint-Laurent-Blangy

text: Kunnassa on ensimmäisessä maailmansodassa kaatuneiden saksalaisten sotilaiden hautausmaa. Se rakennettiin 1920-luvun alussa, ja sinne haudattiin Arras'n eteläpuolella kaatuneita sotilaita, joista suurin osa oli tunnistamattomia. Vuonna 1926 Saksan sotahautauskomissio VDK (Volksbund Deutsche Kriegsgräberfürsorge) teki Ranskan viranomaisten kanssa sopimuksen, jossa saksalaiset saivat istuttaa hautausmaalle puita sekä ympäröidä se vallilla. Sotilaiden tunnistamistyö päättyi vasta toisen maailmansodan jälkeen. Vuonna 1966 VDK jatkoi tehtäväänsä ja korvasi puuristit metallisilla. Hautausmaalle on haudattu lähes 32 000 saksalaista sotilasta, joista 11 500 on tunnistamattomia.


title: Sailly-en-Ostrevent

text: Sailly-en-Ostrevent on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 20 kilometriä Arras'n kaupungista itään.


title: Sailly-en-Ostrevent

text: Kunnan nähtävyyksiä on viidestä kivestä koostuva Bonnettesin kivikehä, joka on pienen kukkulan laella.


title: Jack Layton

text: Jack Layton (18. heinäkuuta 1950 – 22. elokuuta 2011) oli kanadalainen poliitikko ja oppositiojohtaja. Hän oli NDP-puolueen puheenjohtaja vuosina 2003–2011.


title: Jack Layton

text: Layton suoritti perusopintonsa McGill-yliopistossa, ja väitteli valtiotieteen tohtoriksi Yorkin yliopistosta vuonna 1983. Hän toimi aktiivisesti Toronton kunnallispolitiikassa, johti AIDSin vastaista kampanjaa ja kiinnitti huomiota kierrätykseen ja ympäristöasioihin.


title: Seppo Pakola

text: Seppo Pakola (s. 2. huhtikuuta 1954 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1973–1985 ja voitti Suomen-mestaruuden Helsingin IFK:n joukkueessa vuosina 1980 ja 1983. Lisäksi hän saavutti yhden SM-hopean.


title: Seppo Pakola

text: Pakola pelasi SM-sarjassa ja SM-liigassa yhteensä 350 runkosarjaottelua, joissa hänen tehopisteensä olivat 51 + 55 = 106 ja jäähymääränsä 95 minuuttia. SM-liigan pudotuspeleissä hän pelasi 39 ottelua, joissa tehopisteitä kertyi 4 + 8 = 12 ja jäähyminuutteja 10.


title: Seppo Pakola

text: Pakola pelasi seitsemän B-maaottelua.


title: Columbia (supermanner)

text: Columbia, tunnettuna myös nimillä Nuna ja Hudsonland, oli yksi Maapallon supermantereista. Sen olemassaoloa ensin ehdotti J.W. Rogers ja M. Santosh vuonna 2002.


title: Columbia (supermanner)

text: On arvioitu että Columbia olisi ollut 12 900 km pohjoisesta etelään sen laajimmasta alueesta.


title: Daedalus

text: Daedalus on huomattava kraatteri Kuun Maahan näkymättömällä puolella. Sen sijainnin takia, sitä on ehdotettu jättimäisen radioteleskoopin paikaksi. Se on nimetty kreikkalaisen mytologian Daedaluksen mukaan. Läheiset kraatterit ovat Icarus (idässä) ja Racah (pohjoisessa).


title: Mons Huygens

text: Mons Huygens on Kuun korkein vuori (muttei sen korkein kohta). Se on 5,5 km korkea, ja se sijaitsee Montes Apenninus -vuorijonossa. Sen vieressä on Mons Ampère -vuorijono. Se on nimetty hollantilaisen matemaatikon ja fyysikon Christiaan Huygensin mukaan. IAU nimesi vuoren virallisesti vuonna 1961.


title: Michael van Langren

text: Michael Florent van Langren (kast. 27. huhtikuuta 1598 Amsterdam – toukokuu 1675 Bryssel) oli tähtitieteilijä ja kartanpiirtäjä. Hän oli Espanjan siirtomaiden palvelussa. Hänen latinisoitu nimi oli Langrenus.


title: George Gervin

text: George Gervin (s. 27. huhtikuuta 1952 Detroit, Michigan) on yhdysvaltalainen kilpauransa päättänyt koripalloilija. Heittävänä takamiehenä pelannutta Gerviniä pidetään yhtenä pelipaikkansa historian parhaista pelaajista. Hän pelasi ABA:ssa, NBA:ssa, varsinkin San Antonio Spursissa vuosina 1974–1985, ja uransa lopulla vielä Italiassa, Espanjassa ja piensarja CBA:ssa. Gervin tunnettiin muun muassa korintekokyvyistään ja finger roll -koreistaan.


title: George Gervin

text: Gervin valittiin eseen viidesti peräkkäin ykkösviisikkoon ja kahdesti kakkosviisikkoon. Hän voitti neljästi sarjan korikuninkuuden. Gervin pelasi yhdeksästi peräkkäin ssa ja oli ottelun vuonna 1980. Hän sai lukuisia tunnustuksia ABA-urastaan, ja NBA:ssa San Antonio Spurs on jäädyttänyt hänen pelinumeronsa. Vuonna 1996 Gervin nimettiin Basketball Hall of Fameen.


title: George Gervin

text: Gervin pelasi yliopistokoripalloa vuodet 1970–1972 Eastern Michigan -yliopiston joukkueessa. Hänet on nimetty myös yliopistokoripallon hall of fameen. Vuosina 1972–1974 Gervin pelasi ABA-joukkue Virginia Squiresissa, ja vuonna 1974 Phoenix Suns varasi hänet NBA:han 40. vuorolla . ABA:ssa Gervin saavutti useita palkintoja.


title: George Gervin

text: Gervin siirtyi NBA:han Spursin mukana ABA:n ja NBA:n yhdistyessä vuonna 1976. Gervin edusti Spursia vuoteen 1985 asti niittäen henkilökohtaista menestystä: hän voitti neljästi sarjan korikuninkuuden, oli viidesti en ykkösviisikossa ja kahdesti kakkosviisikossa ja pelasi yhdeksästi peräkkäin ssa ollen vuoden 1980 ottelun . Spursin jälkeen Gervin pelasi yhden kauden Chicago Bullsissa ja päätti pelaajauransa pelaten 1980-luvun lopulla Italiassa, Espanjassa ja piensarja CBA:ssa.


title: George Gervin

text: Spurs on jäädyttänyt Gervinin pelinumeron, ja vuonna 1996 hänet valittiin joukkoon. Samana vuonna Gervin nimettiin Basketball Hall of Fameen.


title: Riski (sukunimi)

text: Riski on suomenkielinen sukunimi. Riski-nimisiä henkilöitä:


title: Pakola

text: Pakola voi tarkoittaa:


title: Yrjö Opas

text: Yrjö Johannes Opas (4. tammikuuta 1898 Kurikka – 9. helmikuuta 1964 Rauma) oli suomalainen eversti ja yritysjohtaja.


title: Yrjö Opas

text: Yrjö Oppaan vanhemmat olivat postitoimiston hoitaja Juho Opas ja Maria Matilda Lagerqvist ja puoliso vuodesta 1929 Edith Juselius. Opas tuli ylioppilaaksi 1919 ja opiskeli Sotakorkeakoulussa 1932–1933. Suomen armeijan upseerina hän palveli vuodesta 1918. Talvisodan aikana vuonna 1939 Opas oli Lentorykmentti 1:n komentaja ja 1939–1940 Kannaksen armeijan ilmakomentaja. Ilmavoimien esikunnassa hän toimi sotavarusteosaston päällikkönä 1940–1943. Kainaston polttoturve -yhtiön toimitusjohtajaksi Opas tuli 1944. Hän oli Viipurin maalaiskunnan kunnanvaltuuston jäsen 1930-luvulla, Valtion lentokonetehtaan johtokunnan jäsen 1941 ja 1942 ja toimi Ilmavoimien upseeriyhdistyksen puheenjohtajana sekä Suomen upseeriliiton, Suomen ilmapuolustusliiton ja Viipurin ilmapuolustusyhdistyksen johtokuntien jäsenenä useita vuosia. Lentosotakoulun johtajana Opas toimi 1.3.1924 – 20.1.1932.


title: Innala

text: Innala voi tarkoittaa:


title: Rainer Risku

text: Rainer Risku (s. 12. maaliskuuta 1958 Helsinki) on suomalainen jääkiekkoilija. Hän pelasi SM-liigassa vuosina 1977–1984 Jokerien, HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980.


title: Rainer Risku

text: Risku pelasi SM-liigassa yhteensä 209 runkosarjaottelua, joissa hänen tehopisteensä olivat 46 + 53 = 99 ja jäähymääränsä 95 minuuttia. SM-liigan pudotuspeleissä hän pelasi 14 ottelua, joissa tehopisteitä kertyi 2 + 3 = 5 ja jäähyminuutteja kaksi.


title: Rainer Risku

text: Risku pelasi kymmenen nuorten ja kolme poikien maaottelua.


title: Vidgren

text: Vidgren tai Vidgrén voi tarkoittaa:


title: Jorma Immonen

text: Jorma Immonen (s. 17. helmikuuta 1952 Kerimäki) on suomalainen jääkiekkoilija. Hän pelasi SM-sarjassa ja SM-liigassa vuosina 1971–1986 ensin yhden kauden HJK:n ja sitten toistakymmentä vuotta HIFK:n joukkueessa ja voitti Suomen-mestaruuden HIFK:ssa vuosina 1974, 1980 ja 1983. Lisäksi hän saavutti neljä SM-hopeaa ja yhden SM-pronssin.


title: Jorma Immonen

text: Immonen pelasi SM-liigassa yhteensä 488 runkosarjaottelua, joissa hänen tehopisteensä olivat 47 + 77 = 124 ja jäähymääränsä 193 minuuttia. SM-liigan pudotuspeleissä hän pelasi 50 ottelua, joissa tehopisteitä kertyi 4 + 11 = 15 ja jäähyminuutteja 25.


title: Jorma Immonen

text: Immonen pelasi 13 B-maaottelua ja 12 nuorten maaottelua.


title: Inhimillinen pääoma

text: Inhimillinen pääoma tarkoittaa kaikkia tiettyyn väestöön kuuluvien yksilöiden ja ihmisryhmien omaamia yhteisiä aineettomia resursseja. Inhimilliseen pääomaan luetaan muun muassa väestön koko kumulatiivinen tieto, osaaminen, koulutus, pätevyys, kyvyt, kokemus, lahjakkuus, luovuus, äly, tunneäly, ahkeruus, sopusointuisuus työelämässä, tavat, persoonallisuuden piirteet, arvostelukyky, viisaus ja maine.


title: Inhimillinen pääoma

text: Inhimillinen pääoma on vaurautta, jonka avulla kansakunnat ja organisaatiot pystyvät saavuttamaan päämääränsä. Sen avulla kansantaloudet ja yksityiset yritykset pystyvät tuottamaan materiaalista vaurautta ja julkiset organisaatiot yleistä hyvinvointia.


title: Inhimillinen pääoma

text: Yksilön inhimillinen pääoma karttuu hänen elämänsä aikana. Inhimillistä pääomaa voi kasvattaa esimerkiksi koulutuksella, työelämän erikoistumisella, infrastruktuurin kehittämisellä, luovuuden ilmapiirin synnyttämisellä sekä kilpailun mahdollistamisella ja yrittäjyyden rohkaisemisella.


title: Inhimillinen pääoma

text: Inhimillistä pääomaa voi osittain mitata rahallisesti työikäisen väestön potentiaalisina ansioina. Maataloudessa ja teollisuudessa inhimillisen pääoman voi mitata yksinkertaisesti tuottavuutena. Kaivosmiehen inhimillinen pääoma riippuu paljolti hänen fyysisestä voimastaan. Monimutkaisemmissa töissä, kuten opettajan työssä, inhimillistä pääomaa on vaikeampi mitata ja siinä voi olla monta osatekijää.


title: Inhimillinen pääoma

text: Inhimillisen pääoman puute voi johtaa esimerkiksi työttömyyteen ja työmahdollisuuksien rajallisuuteen, talouskasvun ja tuottavuuden heikkenemiseen sekä pääoman pakoon. Sellaiset maat, joilla on vain vähän luonnonvaroja, ovat erityisen riippuvaisia työvoimansa inhimillisestä pääomasta.


title: Timo Ukkola

text: Timo Ukkola (s. 4. huhtikuuta 1956 Helsinki) on suomalainen jääkiekkoilija. Hän pelasi SM-liigassa vuosina 1979–1983 HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980. Lisäksi hän saavutti yhden SM-pronssin.


title: Timo Ukkola

text: Ukkola pelasi SM-liigassa yhteensä 122 runkosarjaottelua, joissa hänen tehopisteensä olivat 7 + 21 = 28 ja jäähymääränsä 117 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 1 + 5 = 6 ja jäähyminuutteja kahdeksan.


title: Vuoden 1956 Atlantin hurrikaanikausi

text: Vuoden 1956 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1956.


title: Vuoden 1956 Atlantin hurrikaanikausi

text: Kausi oli tavanomaista vähemmän aktiivinen. Kahdestatoista myrskystä neljä saavutti hurrikaanin voiman, eikä yhtään niistä luokiteltu voimakkaaksi hurrikaaniksi (tuohon aikaan rajana oli 120 kt eli noin 60 m/s). 76 ihmisen ilmoitettiin kuolleen myrskyjen uhreina.


title: Legends of Chamberlain Heights

text: Legends of Chamberlain Heights on yhdysvaltalainen aikuisille suunnattu humoristinen animaatiosarja. Sitä esitettiin Comedy Centralin kanavalla vuosina 2016–17.


title: Legends of Chamberlain Heights

text: Lokakuussa 2017 ilmoitettiin sarjan lopettamisesta toisen tuotantokauden jälkeen.


title: Legends of Chamberlain Heights

text: Sarjan ovat luoneet Brad Ableson, Mike Clements, Quinn Hawking, Josiah Johnson ja Michael Starrbury.


title: Legends of Chamberlain Heights

text: Laulaja Erykah Badu toimi sarjan musiikkivastaavana.


title: Legends of Chamberlain Heights

text:
Sarjasta tilattiin kaksi tuotantokautta, ennen ensimmäisen kauden alkamista.
Vaikka Rotten Tomatoesin arvostelijat antoivat sarjan vain 40 % arvion, niin sivuston kävijät ovat antaneet sen arvosanaksi 67 %. AVClubin Kayla Kumari Upadhyaya vertaa "South Parkin" ja Chamberlain Heightsin huumoria toisiinsa, huomioiden myös tämän sarjan pohjautuvan enemmän hahmoihin, kun yleisiin asioihin. Common Sense Media sanoo sarjan olevan "rivo ja seksistinen koripalloaiheinen animaatiosarja" antaen sille arvosanaksi 2/5 tähteä.


title: Jarmo Tauriainen

text: Jarmo Tauriainen (s. 27. kesäkuuta 1959 Oulu) on suomalainen jääkiekkoilija. Hän pelasi SM-liigassa vuosina 1978–1986 Oulun Kärppien joukkueessa ja voitti Suomen-mestaruuden vuonna 1981. Lisäksi hän saavutti neljä SM-pronssia.


title: Jarmo Tauriainen

text: Tauriainen pelasi SM-liigassa yhteensä 249 runkosarjaottelua, joissa hänen tehopisteensä olivat 45 + 46 = 91 ja jäähymääränsä 42 minuuttia. SM-liigan pudotuspeleissä hän pelasi 33 ottelua, joissa tehopisteitä kertyi 9 + 8 = 17 ja jäähyminuutteja kuusi.


title: Jarmo Tauriainen

text: Tauriainen pelasi viisi B-maaottelua ja kaksi poikien maaottelua.


title: Saksan 5. panssariarmeija

text: 5. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostettiin 8. joulukuuta 1942 puolustamaan Tunisiaa liittoutuneiden hyökkäykseltä vastauksena Operaatio Soihtuun liittoutuneiden maihinnousuun Pohjois-Afrikkaan Marokkoon ja Algeriaan. 5. panssariarmeija taisteli yhdessä Italian 1. armeijan ja Saksan Afrika Korpsin kanssa Tunisian taisteluissa. Armeija kukistettiin 13. toukokuuta 1943 yhdessä sen komentajan Gustav von Vaerstin kanssa ja lakkautettiin 30. kesäkuuta 1943.


title: Saksan 5. panssariarmeija

text: 5. panssariarmeija uudelleenmuodostettiin 24. tammikuuta 1944 osana Lännen Panssariryhmää komentajanaan Leo Geyr von Schweppenburg. 5. panssariarmeija osallistui Normandian maihinnousun jälkitaisteluihin kärsien isoja tappioita ja monta sen osastoa jäi Falaisen mottiin. Jäljellejääneet osastot yhdistyivät Panssariryhmä Eberbachiksi ja vetäytyivät Saksaan Ardennien kautta ja osallistuivat Ardennien taisteluun. 5. panssariarmeija piiritettiin ja vangittiin Ruhrin mottiin ja se antautui liittoutuneille lopullisesti 17. huhtikuuta 1945.


title: Saksan 5. panssariarmeija

text: Panssariarmeijan komentajina olivat:


title: Paratiisisaari

text: Paratiisisaari on Villu Jaanisoon tekemä suuri teos liikenneympyrässä Lempäälän Sääksjärvellä. Teos on tehty vuonna 2018 käytetyistä autonrenkaista. Se kuvaa palmuja saarella.


title: Paratiisisaari

text: Kiilto Oy on maksanut teoksen. Teoksen perustuksista on vastannut Lempäälän kunta.


title: Paratiisisaari

text: Teoksessa "Paratiisisaari" on teräsrunko. Muuten teos on tehty kierrätetyistä mustista autonrenkaista. Jalustana on "saari", kivetty kumpare. Jaanisoo on aiemminkin tehnyt teoksia autonrenkaista. Näitä ovat esimerkiksi "Kaikki on mahdollista" (2009, Helsinki) ja "Kumiankka" (2009, Tampere). Jaanisoo on sanonut tästä tekniikasta: "Olen päättänyt monta kertaa, että en enää käytä vanhoja autonrenkaita, mutta eri syistä olen palannut niihin."


title: Paratiisisaari

text: Teos on Jaanisoon mukaan hyvin konkreettinen. Hänen mielessään on ollut idea palmuista jo vuosia. Teoksessa on nähtävissä Kiillon ja Jaanisoon mukaan luonnonsuojelullisia teemoja. Se herättää ajatuksia ympäristöstä huolehtimisesta ja kierrätyksestä. Teoksen voi nähdä ilmastonmuutoksen takia uppoamassa olevana pienenä saarena. Teos on tehty yhteistyössä Lempäälän kunnan kanssa, ja kunnanjohtaja Heidi Rämö kommentoi teosta: "Teoksesta on varmasti iloa kuntalaisille ja lukuisille ohikulkijoille”.


title: Paratiisisaari

text: Yleisössä teos on herättänyt paljon tunteita, mielipiteitä ja keskustelua jo syyskuun lopussa ennen valmistumistaankin. Toimittaja Erkki Koiviston mukaan teos on juuri tässä mielessä onnistunut.


title: Kaarlehto

text: Kaarlehto voi tarkoittaa:


title: Albanian saksalaismiehitys

text: Albania oli Saksan miehittämä toisen maailmansodan aikana vuodesta 1943 vuoteen 1944. Ennen Italian ja liittoutuneiden aselepoa 8. syyskuuta 1943 Albania oli Italian hallussa. Aselevon ja Italian lähdön akselivalloista jälkeen saksalaisjoukot miehittivät Albanian.


title: Albanian saksalaismiehitys

text: Saksa asetti Midhat Frashërin johtaman Balli Kombëtar -puolueen Albanian johtoon. Saksan hallitsemaan Albaniaan kuului Kosovo, osa läntisestä Makedoniasta ja itäisestä Montenegrosta sekä Tutinin kaupunki Serbiasta. Yksi Balli Kombëtarin tavoitteista oli kaikkien albaanien asuttamien alueiden liittäminen Albaniaan.


title: Albanian saksalaismiehitys

text: Heinä-elokuussa 1943 Saksa miehitti Albanian lentokentät ja satamat muka suojellakseen sitä liittoutuneiden hyökkäykseltä. Elokuun puolivälissä Albaniassa oli noin 6 000 saksalaista sotilasta.


title: Albanian saksalaismiehitys

text: Saksan suunnitelma oli luoda neutraali Albania, joka ei olisi riippuvainen Italiasta, ja jolla olisi hyvät välit Saksan kanssa. Kun Albanian partisaanit rikkoivat Mukjen sopimuksen, Albanian partisaanien, Jugoslavian partisaanien ja Balli Kombëtarin välille syttyi sota. Partisaanit saivat tukea liittoutuneilta.


title: Albanian saksalaismiehitys

text: Italian antauduttua 8. syyskuuta 1943 Saksa miehitti Albanian ja perusti hallituksen Tiranaan Balli Kombëtar -puolueen tuella.


title: Albanian saksalaismiehitys

text: Saksa pyrki vakuuttamaan albaanit siitä, että heidän kannattaisi hallita maata itse. Monet epäröivät erityisesti, kun huhut Britannian hyökkäyksestä Albaniaan levisivät. Kosovon albaanijohtajat, jotka tajusivat, että liittoutuneiden voiton jälkeen heidän maansa palaisi Jugoslavian haltuun olivat halukkaita yhteistyöhön Saksan kanssa.


title: Albanian saksalaismiehitys

text: Uuden hallituksen ja saksalaisten piti taistella kommunistisen Kansallisen Vapautusarmeijan kanssa. Saksalaiset aloittivat hyökkäyssarjan partisaaneja vastaan. Partisaanien toiminta keskittyi eteläiseen Albaniaan. Ensimmäinen saksalaisten operaatio, nimeltään "Operaatio 505", alkoi marraskuussa 1943. Sen tarkoituksena oli häätää partisaanit Pezëstä. Kahdeksan päivän jälkeen saksalaiset ilmoittivat operaation onnistuneeksi. He onnistuivat tappamaan 100 partisaania ja ottamaan vangiksi 1 650. Kansallinen Vapautusarmeija lähes tuhoutui saksalaisjoukkojen ja nationalistien operaatiossa.


title: Albanian saksalaismiehitys

text: Partisaanit osoittautuivat sinnikkäämmiksi kuin Saksa, joka alkoi hävitä sotaa, oletti. He aloittivat vuonna 1944 täysimittaisen hyökkäyksen Saksaa ja Balli Kombëtaria vastaan.


title: Martin Järveoja

text: Martin Järveoja toimii Ott Tänakin kartanlukijana Rallin MM-sarjassa, Toyotan WRC-luokan autolla. Ainakin kausilla 2017–2018 Tänak ja Järveoja ajavat Tommi Mäkisen Toyota Gazoo Racingilla -tallissa.


title: Pentti Perhomaa

text: Pentti Perhomaa (s. 18. toukokuuta 1959 Oulu) on suomalainen jääkiekkoilija. Hän pelasi SM-liigassa kaudella 1980–1981 Oulun Kärppien joukkueessa ja voitti Suomen-mestaruuden. Hän pelasi SM-liigassa 25 runkosarjaottelua ja 12 pudotuspeliottelua ilman tehopisteitä.


title: Markku Haapaniemi

text: Markku Haapaniemi (s. 3. huhtikuuta 1958 Pori) on suomalainen jääkiekkoilija. Hän pelasi SM-sarjassa ja SM-liigassa vuosina 1974–1983 Turun Palloseuran joukkueessa. Hän saavutti yhden SM-hopean ja kaksi SM-pronssia.


title: Markku Haapaniemi

text: Haapaniemi pelasi SM-sarjassa ja SM-liigassa yhteensä 146 runkosarjaottelua, joissa hänen tehopisteensä olivat 36 + 10 = 46 ja jäähymääränsä 36 minuuttia. SM-liigan pudotuspeleissä hän pelasi 19 ottelua, joissa tehopisteitä kertyi 5 + 5 = 10 ja jäähyminuutteja 11.


title: Markku Haapaniemi

text: Haapaniemi pelasi kahdeksan B-maaottelua ja kolme poikien maaottelua.


title: The Wall Suomi

text: The Wall Suomi on isoja voittoja jakava visailuohjelma. "The Wall" -formaatti on lähtöisin Yhdysvalloista, ja siellä ohjelmaa esitettiin ensi kerran syksyllä 2016. Ohjelmaa on esitetty 22 maassa. Formaatin kehittäjät ovat koripalloilija LeBron James, Maveric Carter ja Andrew Glassman. Ohjelmaa juontaa Heikki Paasonen ja ohjelma on kuvattu Puolassa.


title: The Wall Suomi

text: Pelissä on kolme kierrosta. Ensimmäisellä kierroksella esitetään viisi kysymystä ja jokaiseen kysymykseen on kaksi vastausvaihtoehtoa. Jokaisen kysymyksen kohdalla vapautetaan kolme palloa. Jos vastaus on oikein, pelaajat saavat rahat, joihin pallot osuvat. Jos vastaus on väärin, eivät pelaajat saa mitään ja he menettävät yhtä paljon rahaa pankista. Jos pelaajat eivät saa tällä kierroksella rahaa, peli heidän osaltaan päättyy.


title: The Wall Suomi

text: Kierroksella on mahdollisuus ansaita 1–2000 € per pallo.


title: The Wall Suomi

text: Toisen kierroksen alussa kilpailijat erotetaan toisistaan. Toinen pelaajista menee eristyksiin vastaamaan kysymyksiin, kun taas toinen on lavalla. Eristetyssä oleva pelaaja vastaa kysymyksiin ja lavalla oleva pelaaja päättää, mihin lokeroihin pallot sijoitetaan. Jos vastaus on oikein, pelaajat saavat rahaa, mutta jos vastaus on väärä, rahaa menetetään.


title: The Wall Suomi

text: Kierroksella on mahdollisuus ansaita 1–12 500 € per pallo.


title: The Wall Suomi

text: Kolmas kierros etenee samalla tavalla kuin toinenkin, mutta nyt pelaajalla on neljä vastausvaihtoehtoa.


title: The Wall Suomi

text: Kierroksella on mahdollisuus ansaita 1–50 000 € per pallo.


title: The Wall Suomi

text: Lopuksi eristyksissä oleva pelaaja saa valittavakseen sopimuksen. Pelaaja joko allekirjoittaa sopimuksen tai repii sen. Jos pelaaja valitsee sopimuksen, pari saa rahat, jotka ovat ensimmäisellä kierroksella ansaittu, lisättynä 2000 eurolla per oikea vastaus. Toinen vaihtoehto on repiä sopimus, jolloin pari saa seinällä olevan rahasumman. Pelaaja ei kuitenkaan tiedä, onko tämä vastannut kysymyksiin oikein tai paljonko rahaa on ansaittu.


title: BMW R23

text: BMW R23 on BMW:n moottoripyörämalli 30-luvun lopulta.Yksisylinterin R20 mallista kehitetty R23 malli suunniteltiin 1937/38. Mallia myytiin 8021 kpl. R23 oli yksisylinteristen pyörien perusta aina 60-luvulle saakka.


title: BMW R23

text: Toisen mailmansodan jälkeen BMW oli myös rauniona. Munchenin ulkopuolella oleva tehdas oli tuhoutunut pommituksissa. Saksan antautumisen myötä mm. moottoripyörien tuotanto oli kielletty 1947 vuoteen saakka. Tuolloin BMW sai luvan aloittaa tuotannon Yhdysvaltain luvalla Bavariassa. Silloin aloitettin taas nollasta, ilman suunnitelmia ja piirrustuksia. Ensimmäinen länsi-saksalainen 250 kuutioinen moottoripyörä R24 vuonna 1948, joka seurasi R23 mallia. Malliin tehtiin parannuksia verrattuna sotaan edeltävään R23 malliin. Vuonna 1949 BMW teki R24 mallia 9200 kappaletta.


title: Koripallon naisten maailmanmestaruuskilpailut 1953

text: Vuoden 1953 koripallon naisten maailmanmestaruuskilpailut pelattiin Santiagossa, Chilessä 7.–22. maaliskuuta 1953. Nämä olivat ensimmäiset koripallon naisten maailmanmestaruuskilpailut. Kisoihin osallistui kymmenen maata. Mestaruuden voitti Yhdysvallat, hopeaa saavutti Chile ja pronssille sijoittui Ranska. Turnauksen korikuningatar oli Ranskan Anne-Marie Colchen.


title: BMW R24

text: BMW R24 on BMW:n valmistama moottoripyörä. BMW aloitti toisen mailmansodan jälkeen vuonna 1947 moottoripyörien valmistuksen Münchenissä, saatuaan luvan Yhdysvalloilta. Ensimmäinen länsisaksalainen malli oli R24, joka luotiin R23-mallista sitä edelleen kehittämällä. BMW R24 oli yksisylinteri ja toteutus R23 tapaan 250-kuutioisena, malli oli R23:n edullinen kopio-/kehitysversio. Siinä ei ollut esimerkiksi takajousitusta.


title: Koripallon naisten maailmanmestaruuskilpailut 1957

text: Vuoden 1957 koripallon naisten maailmanmestaruuskilpailut pelattiin Rio de Janeirossa, Brasiliassa 13.–26. lokakuuta 1957. Nämä olivat toiset koripallon naisten maailmanmestaruuskilpailut. Kisoihin osallistui 12 maata. Mestaruuden voitti Yhdysvallat, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Paraguayn Edith Nuñez.


title: Koripallon naisten maailmanmestaruuskilpailut 1959

text: Vuoden 1959 koripallon naisten maailmanmestaruuskilpailut pelattiin Moskovassa, Neuvostoliitossa 10.–18. lokakuuta 1959. Nämä olivat kolmannet koripallon naisten maailmanmestaruuskilpailut. Kisoihin osallistui kahdeksan maata. Mestaruuden voitti Neuvostoliitto, hopeaa saavutti Bulgaria ja pronssille sijoittui Tšekkoslovakia. Turnauksen korikuningatar oli Tšekkoslovakian Dagmar Hubálková.


title: Vuoden 1955 Atlantin hurrikaanikausi

text: Vuoden 1955 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1955.


title: Vuoden 1955 Atlantin hurrikaanikausi

text: Kolmestatoista myrskystä kymmenen saavutti hurrikaanin voiman. Yksikään niistä ei iskenyt Yhdysvaltojen rannikolle Meksikonlahden rannalla tai Floridassa.


title: Vuoden 1955 Atlantin hurrikaanikausi

text: Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1955 esiintyneistä myrskyistä Connie, Diane, Ione ja Janet poistettiin myöhemmin näiltä kiertäviltä listoilta.


title: Vuoden 1953 Atlantin hurrikaanikausi

text: Vuoden 1953 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1953.


title: Vuoden 1953 Atlantin hurrikaanikausi

text: Neljästätoista myrskystä kuusi saavutti hurrikaanin voiman. Vain yksi ihminen sai myrskyissä surmansa, ja taloudelliset tuhot arvioitiin kuudeksi miljoonaksi Yhdysvaltain dollariksi. Hurrikaani Carol vaurioitti Uuden Englannin rannikon kalastuslaivastoa, ja Hazel lisäsi tulvatuhoja Floridassa.


title: Samuli Pakkala

text: Samuli Pakkala (4. helmikuuta 1891 Oulu – 4. tammikuuta 1959 Oulu) oli kirjastoneuvos ja Oulun kaupunginkirjaston johtaja 1920-luvun lopulta aina 1950-luvun lopulle.


title: Samuli Pakkala

text: Samuli Pakkalan vanhemmat olivat kirjailijat Teuvo Pakkala ja Agnes Tervo ja puoliso vuodesta 1919 opettaja Maija Hallman. Taidegraafikko Teuvo-Pentti Pakkala oli heidän poikansa. Arkkitehti ja kirjailija Erkki Pakkala oli Samuli Pakkalan veli. Pakkala tuli ylioppilaaksi 1909 ja valmistui filosofian kandidaatiksi 1914. Oriveden kansanopistoa Pakkala johti 1917–1919. Hän oli Limingan kansanopiston johtaja 1919–1923 ja Kuopion kansalaisopiston ja kaupunginkirjaston johtaja 1923–1926. Oulun työväenopiston johtajana Pakkala toimi 1926–1927 ja Oulun suomalaisen keskikoulun opettajana 1930–1932. Oulun kaupunginkirjastoa Pakkala johti vuodesta 1926 vuoteen 1958, jolloin hänelle myös myönnettiin kirjastoneuvoksen arvo. Pakkalalla oli useita luottamustehtäviä. Hänen erikoisalaansa oli taidehistoria ja hän toimi sanoma- ja aikakauslehtien taidekriitikkona.


title: Vuoden 1952 Atlantin hurrikaanikausi

text: Vuoden 1952 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1952. Tämä oli viimeinen vuosi, jolloin myrskyjen nimeämiseen käytettiin armeijan puhelinaakkosia.


title: Vuoden 1952 Atlantin hurrikaanikausi

text: Yhdestätoista myrskystä viisi saavutti hurrikaanin voiman.


title: Vuoden 1952 Atlantin hurrikaanikausi

text: Kaudella 1952 hirmumyrskyjä havaittiin siihenastisia keskiarvoja vähemmän. Kaksi myrskyä havaittiin vain pitkän matkan tiedustelulentojen avulla. Kauden voimakkain myrsky oli hurrikaani Fox, joka riehui Kuubassa ja Bahamalla lokakuussa.


title: Enric Mas

text: Enric Mas Nicolau (s. 7. tammikuuta 1995 Artà, Mallorca) on espanjalainen maantiepyöräilijä. Hän aloitti ammattilaisuransa Klein Constantia -joukkueessa 2016 ja on edustanut Quick-Step Floors / Deceuninck–Quick-Stepiä vuodesta 2017.


title: Enric Mas

text: Mas sijoittui toiseksi Espanjan ympäriajossa 2018 minuutin ja 46 sekuntia Simon Yatesille hävinneenä. Hän voitti Andorrassa ajetun kilpailun 20. etapin.


title: Enric Mas

text: Lähteet:Pro Cycling Stats, Cycling Archives


title: Neuroligiinit

text: Neuroligiinit (NLGN) ovat postsynaptisia soluunkiinnittymismolekyylejä, jotka sitoutuvat presynaptisiin neureksiineihin. Neuroligiinit ovat synapsien avainmolekyylejä, jotka toimivat hermoimpulsseja vastaanottavissa soluissa ja linkittyvät viestintuojien neureksiinimolekyyleihin. Koko synapsi perustuu näiden kahden proteiinin vuorovaikutukseen. Rakenteellisesti neuroligiinit kuuluvat α/β-hydrolaasiperheen proteiineihin. Ihmisillä neuroligiinejä tunnetaan viisi: NLGN1, 2, 3, 4X ja 4Y. Neuroligiinejä on tutkittu autismin kirjon häiriöön liittyen. Vuoden 2017 lopulla on saatu selville että neurologiselle kehitykselle tärkeä Y-linkittynyt neuroligiini 4 (NLGN4Y) -proteiini liittyy osaan miesten homoseksuaalisuustapauksista.


title: August Mäkeläinen

text: August Mäkeläinen (12. syyskuuta 1885 Kuhmoinen – 2. tammikuuta 1956) oli suomalainen kalastusmestari ja tietokirjailija. Hän toimi Mustialan maanviljelysopiston kalanviljelyslaitoksen hoitajana.


title: August Mäkeläinen

text: Nimellä "Aug. Mäkeläinen":


title: Ildefonse

text: Ildefonse (myös Ildephonsus, Ildefonso, Ildefonsus tai Toledon Ildephonsus saksankielisestä ilmaisusta "valmis taisteluun"; 607 Toledo, Espanja – 23. tammikuuta 667 Toledo, Espanja) oli espanjalainen aatelinen, Toledon arkkipiispa ja katolinen pyhimys. Mies on Toledon Eugenen sukulainen ja opiskeli Sevillassa kirkonopettaja Isidorus Sevillalaisen ohjauksessa. Ildefonse oli koko elämänsä harras Neitsyt Marian kunnioittaja, ja hänen kerrotaan nähneen kerran Marian katedraalissa ilmestyksessä enkeleiden ja pyhimysten kanssa. Ildefonse osallistui Toledon kahdeksanteen ja yhdeksänteen konsiiliin vuosina 653 ja 655. Ildefonsen pyhimystunnuksia ovat paimensauva ja piispa, joka saa Neitsyt Marialta stoolan, Hänet kuvataan piispana mitran, kepin, kynän ja kirjan kanssa. Taitelijoita, jotka ovat kuvanneet häntä, ovat esimerkiksi El Greco, Velázquez, Murillo ja Zurbarán. Hän on Toledon suojeluspyhimys, ja hänen muistopäiväänsä on vietetty 23. tammikuuta.


title: Ildefonse

text: Ildefonse syntyi vuonna 607 aatelisperheeseen Espanjassa Toledossa. Vanhemmat uskoivat hänen saavan pappisviran, mutta hänestä tuli jo nuorena munkki Agalissa Tajojoella lähellä Toledoa olevaan pyhien Kosmaksen ja Damanioksen luostariin ja myös diakoni vuonna 630 sekä luostarin apotti. Hän laati useita kirjoja hienostuneella tyylillä, kirjoitti kuuluisia liturgisia rukouksia sekä kunnioitti Neitsyt Mariaa hartaasti. Vuoden 657 joulukuussa arkkipiispa Eugeniuksen kuoltua hänestä tuli Toledon arkkipiispa, ja hän oli virassa yhdeksän vuotta ja kaksi kuukautta ennen kuin kuoli 23. tammikuuta 667. Hänet haudattiin pyhän Leocadian basilikaan Toledoon. Hänen seuraajansa oli Quiricus (667-680).


title: Ildefonse

text: Ildefonsen teoksista on säilynyt vain neljä:


title: Neureksiinit

text: Neureksiinit (NRXN) ovat presynaptisia kalvoproteiineja, jotka vaikuttavat hermosolun pinnalla. Neureksiinit voidaan jakaa kahteen ryhmään: α-neureksiineihin ja β-neureksiineihin, joita molempia koodaa kolme geeniä. Neureksiineja koodaavat geenit ovat: NRXN1, NRXN2 ja NRXN3


title: Gröndahl

text: Gröndahl voi tarkoittaa:


title: Valavuori

text: Valavuori voi tarkoittaa:


title: Robert Ceder

text: Kaarle Robert Ceder (23. elokuuta 1874 Helsinki – 24. huhtikuuta 1942 Turku) oli suomalainen lyseon lehtori ja oppikirjojen tekijä.


title: Robert Ceder

text: Cederin vanhemmat olivat varusmestari Kaarle Oskari Ceder ja Maria Ulrika Silander. Hän pääsi ylioppilaaksi 1894 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1899 ja maisteriksi 1900.


title: Robert Ceder

text: Ceder toimi Hedengrenin kauppaopiston matematiikan ja fysiikan opettajana Helsingissä 1898–1900, Lappeenrannan’yhteiskoulun matematiikan ja fysiikan opettajana 1900–1901, Turun suomalaisen klassillisen lyseon tuntiopettajana 1901-1903 sekä Turun suomalaisen reaalilyseon matematiikan ja fysiikan nuorempana ja vanhempana lehtorina 1904–1942. Ceder harrasti kvartettilaulua ja hän oli Mieskuoro Laulun Ystävien puheenjohtajana 1922–1923.


title: Robert Ceder

text: Robert Ceder oli naimisissa vuodesta 1901 Ida Maria Julkusen (1882–1956) kanssa. Heidän poikansa oli lääninasessori Tauno Robert Ceder (1905–1994). Robert Ceder on haudattu Naantalin hautausmaalle.


title: Robert Ceder

text: Nimellä "R. Ceder":


title: DKW RT 125

text: DKW RT 125 on saksalaisen DKW:n valmistama moottoripyörä. Kaksitahtista mallia tehtiin jo ennen toista maailmansotaa 1930-luvulla Zschopaussa. Sodan jälkeen mallia tehtiin Länsi-Saksan Ingolstadtissa vuosina 1950 ja 1960. Sana "RT" tarkoittaa "Reichstyp" eli kansallismalli. Sodan jälkeen Itä-Saksassa vanhan DKW-tehtaan nimeksi tuli IFA. Valtion omistama IFA alkoi valmistamaan moottoripyöriä ja autoja.


title: DKW RT 125

text: Alkuperäiset mallit vuosilta 1939-1944 olivat mallinimillä DKW RT 125 ja DKW RT 125 n.A, joita valmistettiin natsi-Saksan aikana. Sodan ajan malli oli n.A, jossa oli muun muassa suurempi tankki ja vahvistettu runko. Sodan jälkeen mallinimeksi tuli DKW RT 125-0, ja sitä valmistettiin vuosina 1949–1954.


title: DKW RT 125

text: Mallista tuli mailman eniten kopioitu moottoripyörämalli. RT 125 -mallin jäljennöksiä rakennettiin ainakin kuudessa maassa. Maailmansodan jälkeen Neuvostoliitto otti suunnitelmia, työkaluja ja jopa henkilöstöä tehtaalta mukaansa. Malli nimeltä MMZ tehtiin Moskovassa (myöhemmin MMVZ ja SMZ). Puolassa RT 125 -mallin pohjalta luotiin uudet mallit SHL 125 ja Sokół 125, moottorikokoina 125 ja 175 cm. RT 125 -piirustukset kulkeutuivat myös Britanniaan, jossa ne toimivat pohjana mallille BSA Bantam. Yhdysvalloissa ne olivat pohjana Harley-Davidsonin Hummer-mallille (myös Harley Lightweights Hummer).


title: PRA

text: PRA tarkoittaa seuraavia asioita:


Viestijuoksun Suomen-mestaruuskilpailut 1951 järjestettiin 8.–9. heinäkuuta Lahdessa.


title: Viestijuoksun Suomen-mestaruuskilpailut 1951

text: Lähde


title: As Ugly as They Wanna Be

text: As Ugly as They Wanna Be on yhdysvaltalaisen Ugly Kid Joe -rockyhtyeen esikois-EP, joka julkaistiin vuonna 1991. Sen nimi on parodia 2 Live Crew’n albumista "As Nasty as They Wanna Be".


title: Koripallon naisten Euroopan-mestaruuskilpailut 1958

text: Vuoden 1958 koripallon naisten Euroopan-mestaruuskilpailut pelattiin Łódźissa, Puolassa 9.–18. toukokuuta 1958. Nämä olivat kuudennet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Bulgaria, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Puolan Romualda Gruszczyńska-Olesiewicz.


title: Zond 5

text: Zond 5 oli miehittämätön avaruusalus. Se oli toinen avaruusalus joka meni Kuun ympäri, ja ensimmäinen joka palasi turvallisesti Maahan syyskuussa 1968. Se oli osa Neuvostoliiton Zond-ohjelmaa. Sen mukana oli kaksi kilpikonnaa, jauhopukkeja, "Piophila"-kärpäsiä, kasveja ja muita eliöitä.


title: Koripallon naisten Euroopan-mestaruuskilpailut 1954

text: Vuoden 1954 koripallon naisten Euroopan-mestaruuskilpailut pelattiin Belgradissa, Jugoslaviassa 4.–13. kesäkuuta 1954. Nämä olivat neljännet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Neuvostoliitto, hopeaa saavutti Tšekkoslovakia ja pronssille sijoittui Bulgaria. Turnauksen korikuningatar oli Tšekkoslovakian Dagmar Hubálková.


title: ALSEP

text: Apollo Lunar Surface Experiments Package (ALSEP) oli sarja tieteellisiä välineitä, jotka astronautit jättivät jokaisen Apollo-tehtävän laskupaikalle Apollo 11 -lennon jälkeen (Apollo 12, 14, 15, 16 ja 17). Apollo 11 jätti pienemmän paketin nimeltä Early Apollo Scientific Experiments Package, tai EASEP.


title: Koripallon naisten Euroopan-mestaruuskilpailut 1950

text: Vuoden 1950 koripallon naisten Euroopan-mestaruuskilpailut pelattiin Budapestissa, Unkarissa 14.–20. toukokuuta 1950. Nämä olivat toiset koripallon naisten Euroopan-mestaruuskilpailut. Kisoihin osallistui 12 maata. Mestaruuden voitti Neuvostoliitto, hopeaa saavutti Unkari ja pronssille sijoittui Tšekkoslovakia. Turnauksen korikuningatar oli Ranskan Anne-Marie Colchen.


title: Neuville-Saint-Rémy

text:
Neuville-Saint-Rémy on kunta Pohjois-Ranskassa Nordin departementissa Hauts-de-Francen alueella. Se on Cambrain esikaupunki ja sijaitsee Escautjoen varrella.
Ranskalainen suklaamyymäläketju "De Neuville" on saanut nimensä kunnan mukaan. Myymäläketjun historia juontaa Neuville-Saint-Rémyssä vuonna 1883 perustettuun yritykseen "Les Maîtres Chocolatiers Réunis".


title: Aniche

text:
Aniche on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Douain kaupungista itään.
Aniche on yhä aktiivinen kaivos- ja lasiteollisuuskaupunki. Aiemmin se tunnettiin yhtenä Ranskan suurimpana ikkunalasien tuottajana. Kaupungissa on yhä seitsemän toiminnassa olevaa lasitehdasta, kuten Saint-Gobain. Kaupungissa on myös lasintuotannon museo "Centre de mémoire de la Verrerie d'en haut". Tarinan mukaan kirjailija Jules Verne tuli Anicheen vuonna 1860 keskustelemaan paikallisten lasintekijöiden kanssa siitä, kestäisivätkö hänen Sukelluslaivalla maapallon ympäri -kirjassaan esiintyvä Nautilus-sukellusveneen yhdeksän ikkunaa syvänmeren paineen.


title: Aniche

text: Kaupungissa oleva elokuvateatteri L'Idéal Cinéma-Jacques Tatin sanotaan olevan maailman vanhin yhä käytössä oleva elokuvateatteri. Se on ollut käytössä vuodesta 1905, ja se toimii entisessä paikallisen ammattiyhdistyksen päämajassa.


title: Hopponen

text: Hopponen voi tarkoittaa:


title: Sintaštan kulttuuri

text: Sintaštan kulttuuri (, "Sintaštinskaja kultura") on nykyisen Venäjän ja Kazakstanin raja-alueella vaikuttanut pronssikautinen kulttuuri, joka on perinteisesti katsottu kuuluvan osaksi laajempaa Andronovon kulttuuriperhettä yhtenä sen alakulttuureja. Tämä alakulttuuri poikkeaa kuitenkin muista sen alakulttuureista esimerkiksi linnoitettujen asuinpaikkojensa sekä joidenkin Abaševon kulttuuriin viittaavien piirteidensä vuoksi, joten sitä pidetään nykyään itsenäisenä kulttuurina. Sintaštalainen asuinalue muodostuu suppeasta Etelä-Uralin lähiympäristöstä, missä se sijaitsee aron pohjoisosassa sekä Euroopan että Aasian puolella. Löytöpaikkojen muinaisjäännökset on ajoitettu vuosille 2100–1800 eaa. eli keskipronssikaudelle. Vaikka sen väestö harjoitti paimentavaa karjanhoitoa ja pienialaista viljelyä, kävi se myös kauppaa kupari- ja pronssiesineillä, joita se valmisti itse louhimalla ja sulattamalla kuparia ja arseenia. Metallurgia oli tuolloin sen ympäristön aron muille ryhmittymille tuntematon taito. Asuinpaikkojen linnoitukset viittaavat sodan uhkaan tai sotimiseen, mikä vahvistuu hautauksista löytyneiden taisteluvarusteiden ja sotavaunujen jäänteiden myötä.


title: Sintaštan kulttuuri

text: Kulttuuri on nimetty Tšeljabinskin alueelta löydetyn Sintaštan asuinpaikan mukaan, mutta nimeen liitetään usein myös toisen Petrovkan asuinpaikan nimi. Silloin käytetään termiä "Sintaštan ja Petrovkan kulttuuri". Kulttuurin kuuluisin löytöpaikka on nykyään Arkaimin linnoitus, joka sijaitsee myös Tšeljabinskin alueella. Tämän vuoksi kulttuuria voidaan kutsua myös nimellä "Sintaštan ja Arkaimin kulttuuri". Eräät tutkijat käyttävät lisäksi Gennadi Zdanovitšin () käyttämää käsitettä ”kaupunkien maa” (), jolla tarkoitetaan Etelä-Uralissa lähes 30 linnoitetun asuinpaikan muodostamaa 400×150 kilometriä laajaa aluetta.


title: Sintaštan kulttuuri

text: Sintaštan kulttuurin muotoutumisessa oli Abaševon kulttuurilla suuri merkitys, mikä kehittyi nuorakeraamisesta Fatjanovon kulttuurista. Sen vaikutusalue sijaitsi Uralvuoriston länsipuolella Volgan ja Kaman jokilaaksoissa ja se ylettyi etelässä Volgan mutkaan asti. Kulttuurin jääneitä on löytynyt myös Etelä-Uralilta, minne väestöä on siirtynyt todennäköisesti kuparin takia. Kulttuuri hankki jokilaaksoissa metallinsa hiekkakivestä louhitusta kuparista ja kuparia louhittiin myös Etelä-Uralilta. Abaševolaista väestöä siirtyi Etelä-Uralin etelä- ja itäpuolelle, jossa se sulautui sikäläiseen väestöön tuoden kuitenkin mukanaan abaševolaista kulttuuria. Tätä olivat hautaaminen hirsisalvottuihin hautakammioihin. Nämä saatettiin vielä peittää hautakummuilla, joita kutsutaan Venäjällä kurgaaneiksi. Samaa perintöä olivat vaunujen käyttö tavaran kuljettamiseen ja metallurgiset taidot, joilla valmistettiin esineet kuparista tai arseenisekoitteisesta kuparista. Viimeiseksi voidaan mainita sotilaalliset taidot ja kehittynyt aseistus, joiden kehittyminen jatkui uusilla asuinpaikoilla.


title: Sintaštan kulttuuri

text: Etelä-Uralilla asui abaševolaisten tullessa Jamnakulttuurista kehittynyttä Poltavkan kulttuurin väestöä, joka oli muuttanut alueelle jo 2800–2600 eaa. Kulttuurin muinaisjäännökset loppuvat abaševolaisten tuloon, sillä sintaštalaisten linnoitukset oli usein rakennettu poltavkalaisten asuinpaikkojen päälle. Siitä huolimatta monia poltavkalaisia ja abaševolaisten kulttuuripiirteitä säilyi uudessa kulttuurissa. Tästä on esimerkkinä poltavkalaisten keramiikan motiivit, joita esiintyy myös sintaštalaisissa astioissa. Sintaštan kulttuurin ilmaantuminen Uraljoen ja Toboljoen suoalueille osuu samaan aikaan kuin ilmaston muuttuminen kuivemmaksi. Tutkijat ovat arvelleet näiden talvehtimisalueiden asuinpaikat muuttuneen ilmastonmuutoksessa pysyviksi asuinpaikoiksi ja silloin olisi tapahtunut myös asuinpaikkojen linnoittautumiset.


title: Sintaštan kulttuuri

text: Alueelle on saattanut tulla väestöä myös Balkanilta, sillä geenitutkimukset sintaštalaisten kalmistojen luista viittaavat myös sinne. Voidaan sanoa, että sintaštalaisuuden kokonaiskuva on vielä selkiytymätön.


title: Sintaštan kulttuuri

text: Linnoitettuja asuinpaikkoja tunnetaan siis lähes 30. Itäisimmät linnoitukset sijaitsevat Toboljoen sivujokien varsilla. Uralvuorten itärinteiltä alkava Uijoki on tällainen sivujoki, jonka varrella sijaitsevat Stepnoje ja Tšernoretšje III (). Tšernoretšjelta tunnetaan myös kalmistoalue. Uijoen oman sivuhaaran Togyzakin varrella sijaitsevat vielä Tšekatai ja Ustje (), jolta tunnetaan myös kalmisto. Seuraava Tobolin sivujoki on Ajat, jonka valuma-alueella sijaitsee seitsemän linnoitusta. Ne ovat Isinei (), Rodniki (), Kamysty (), Konorljanka (), Žurumbai (), Kamennyi Ambar () ja Olgino (). Olginon lähellä sijaitsee myös kalmisto. Seuraava Tobolin Želkuarin sivujoesta haarautuu keskijuoksulla Bersuatin sivujoki ja haarautumiskohdan jälkeen Želkuarin yläjuoksua kutsutaan nimellä Sintašta. Bersuatin varrella sijaitsee Bersuatin asuinpaikka () ja Sintašta varrella sijaitsee Sintaštan asuinpaikka (), jolla on kalmisto, ja vielä Sintaštan 2. asuinpaikka () ja kolmanneksi Andrejevskojen asuinpaikka ().


title: Sintaštan kulttuuri

text: Muut linnoitukset sijaitsevat Uraljoen ja sen sivujokien varrella. Uralin latvahaaroihin kuuluu Gumbeika, jonka varrella sijaitsee Bahta () samannimisellä sivujoella. Gumbeikan pienessä sivuhaarassa on vielä Šikurtay () ja näitä kahta idempänä Pariž Astafjevskoje (), joka sijaitsee Timirkunan sivujoen varrella. Gumbeikasta etelään yhtyy Uraljokeen idästä Zingeikan sivujoki. Sillä on sivujoki Kuisak, jonka varressa on Kuisakin asuinpaikka (). Kuisakin läheltä tunnetaan myös muinainen kuparikaivos. Sarym-Saklyn asuinpaikka () sijaitsee tästä vielä yläjuoksulle päin sijaitsevassa Sukhajan yhtymäkohdassa. Uralin alajuoksulla päin siihen yhtyy idästä vielä sivujoki Bolšoi Karaganka, jonka keskijuoksulla Utjagankan sivujoen haarassa sijaitsee kuuluisa Arkaimin linnoitus () ja sen kalmistoalue. Uraljoen länsipuolelta tunnetaan Kizilskojen asuinpaikka (), joka sijaitsee melkein Uraljoen varressa lähellä Kizilskojen taajamaa ja Bolšoi Kizilin yhtymäkohtaa. Bolšoi Kizilin varrelta tunnetaan myös muinainen kaivos Bakr-Uzjak. Kizilistä alaspäin yhtyy idästä Bolšoi Urtazymka, jonka yläjuoksulla on Ivanovka Dergamyshin kaivos. Toinen kaivos Ishkino sijaitsee Uraljoen ja suuren Novoeršovskijin tekojärven itäpuolella. Suundukin valuma-alueella sijaitsee Alandskojen asuinpaikka () ja sen kalmisto.


title: Sintaštan kulttuuri

text: On edelleen epävarmaa, mitä sintaštalaisille myöhemmin tapahtui, sillä linnoitukset tuhottiin ja asuinseudut hylättiin. Esimerkiksi Arkaimista ei ole löydetty palaneeseen linnoitukseen jäänyttä esineistöä, vaan polttamista on edeltänyt paikan siivoaminen. Seutu, minne linnoituksensa tuhonneet asukkaat menivät, on edelleen löytämättä. Suuntaa on haettu ajatuksella, että sintaštalaiset puhuivat todennäköisesti indo-eurooppalaista kieltä. Sen on arveltu olleen indo-iranilaista haaraa ja siksi onkin vertailtu Rigvedan teksteissä esitettyjä uskonnollisia rituaaleja ja uskomuksia arkeologien sintaštalaisten asuinpaikoilla ja kalmistoissa havaitsemiin yksityiskohtiin.


title: Sintaštan kulttuuri

text: Toinen epäsuora todiste sintaštalaisten indo-iranilaisuudesta ovat kielitieteilijöiden löytämät yhteiset sanat suomalais-ugrilaisen kieliperheen sanastosta. Jos yhteiset lainasanat siirtyivät kielikuntien välillä Uralvuoriston ympäristössä tapahtuneiden kontaktien yhteydessä, ovat sintaštalaiset siihen hyvä ehdokas. Sintaštalaiset olivat kahden kulttuurin sulautumisesta syntynyt väestö ja kulttuurien kielet ovat hyvinkin voineet olla eri kielikunnista. Jos sintaštalaiset olivat indo-iranilaisia, on heidän seuraava asuinalueensa löytynyt, sillä he ilmaantuvat myöhemmin Anatoliaan, nykyisiin Iranin ja Intian alueille. Eläinten vetämät rattaat, joissa kuljetettiin koko omaisuus, paimentolaisuus, jolla karja kuljetettiin mukana, ja sotilaalliset taidot, jolla voitiin ottaa uusia maita turvallisesti käyttöön, mahdollistivat pitkänkin vaelluksen ilman koko väestön tuhoutumista.


title: Sintaštan kulttuuri

text: Kun sintaštalainen kulttuuri katsottiin aiemmin olevan yksi Adronovon kulttuuriryhmän paikallinen variaatio, pidetään sitä nykyään erillisenä osanan Länsi-Siperiassa vallinnutta andronovolaista kulttuuripiiriä. Voidaan myös ajatella, että täysimittaisen Etelä-Aasiaan suuntautuneen migraation sijaan osa väestöstä levittäytyikin eri ilmansuuntiin. Silloin Länsi-Siperiaan menneet ryhmittymät olisivat muodostaneet uusia kulttuureja sikäläisen paikallisväestön kanssa. Näin syntyneitä ryhmittymiä olisivat mahdollisesti olleet andronovolaiset Alakulin kulttuuri (2100–1400 eaa.), Petrovkan kulttuuri (1700–1600 eaa.) ja Fedorovon kulttuuri (1500–1300 eaa.) sekä niiden seuraajat. Ellei arkeologiset esinevertailut riitä osoittamaan väestojen kulkureittejä, voi geenivertailusta olla vielä apua. Ensimmäiset yritykset kartoittaa pronssikautisten vainajien autosomaalisia geenejä ovat olleet lupaavia ja yrityksiä jatkettaneen tulevaisuudessakin. Länteen vaeltaneesta väestönosasta ei ole säilynyt merkkejä.


title: Sintaštan kulttuuri

text: Sintaštanilaisissa linnoitetuissa asuinpaikoissa asui tutkijoiden mukaan hierarkkinen yhteisö. Tämä on perusteltu linnoitusten rakenteella, joiden suunnittelu oli vaativaa ja niiden rakentaminen oli työlästä. Heidän kalmistoissaan esiintyi varsin mutkikkaita hautarakenteita ja niiden hauta-antimina oli runsaasti prestiisiesineitä. Myös vainajien hautoihin mukaan laitettu sotilaallinen aseistus oli vaikuttavaa ja monipuolista. Joidenkin hautausten päälle oli kasattu vielä hautakumpu, jonka rakentamiseen tarvittiin paljon työvoimaa. Yhteisöä johti päällikkökunta, jolla oli ilmeisesti yksi tai useampi johtohenkilö.


title: Sintaštan kulttuuri

text: Linnoitukset sijaitsivat keskimäärin 10–60 kilometrin etäisyydellä toisistaan, jolloin niiden kontrolloima alue oli keskimäärin säteeltään noin 30 kilometriä. On myös arveltu, että linnoituksen vaikutusalueella sijaitsi monia linnoittamattomia kyliä, joissa paimennettiin karjaa ja viljeltiin pieniä peltoja. Tälle ajatukselle ei toistaiseksi ole löydetty suoria todisteita, vaikka se on varsin todennäköistä. Linnoitusten asukkaat kontrolloivat aluettaan ratsastaen ja he pystyivät kuljettamaan raskaita kuormia hevosien tai härkien vetämillä kärryillä. Heidän käytössään oli myös ensimmäiset tunnetut hevosvetoiset kaksipyöräiset sotavaunut. Varustautumisen lopullinen tarkoitus oli varmistaa turvallinen elämä, tuottava kaivostoiminta ja kaupankäynnin jatkuvuus. Suurinta kannatusta saa tällä hetkellä ajatus, että kukin linnoitus oli muista linnoituksista sosio-ekonomisesti ja poliittisesti riippumaton ja että linnoitukset olivat toisilleen myös kilpailijoita. Tämän vuoksi onkin ymmärrettävää, että kylät piti linnoittaa. Toisaalta eräät linnoitukset olivat lähellä toisiaan. Esimerkiksi Ajatjoen laaksossa linnoitukset Konorljanka, Žurumbai ja Olgino sijaitsivat joen varressa 8 kilometrin etäisyydellä toisistaan, ja Stepnoje ja Tšernoretšje sijaitsivat 12 kilometrin etäisyydellä toisistaan. Olivatko nämä liittoutuneet toistensa kanssa?


title: Sintaštan kulttuuri

text: Linnoituksia oli kolmenlaisia. On arveltu, että soikeat linnoitukset olivat varhaisten asuinpaikkojen linnoituksia. Tällaisia olivat Alandskoje, Bersaut, Isinei, Kizilskoje, Rodniki ja Stepnoje. Kaksi muuta linnoituksien pohjakuviota, jotka olivat pyöreä ja suorakulmainen, oli rakennettu myöhempää. Pyöreitä linnoituksia olivat Arkaim, Sintašta, Sarkym-Sakly, Kuisak, Kamennyi Ambar, Olgino ja Žurumbai, ja suorakulmaisia Tšekatai, Konorljanka, Andrejevskoje, Tšernoretšje, Sintašta 2, Ustje, Bakta ja Kamysty. Monet linnoitukset on rakennettu 1–4 vaiheessa. Kaivauksissa on havaittu, että rakennusvaiheiden välissä on voinut esiintyä palamista, purkamista tai tuhoamista. Eri rakennusvaiheiden jälkeen on linnoituksen muoto voinut vaihtua, koska useimmiten on ollut kyseessä linnoituksen laajennuksesta.


title: Sintaštan kulttuuri

text: Andrej Epimakhov on arvioinut, tosin ilman paleobotanistisia selvityksiä, että linnoitetussa asuinpaikassa olisi asunut keskimäärin 640 asukasta. Linnoitetut kylät olivat yleensä läpimitaltaan 120–150 metriä ja pinta-alaltaan 6 000–30 000 neliömetriä. Niissä nukuttiin, valmistettiin ruokaa, tehtiin käsitöitä, valettiin metalliesineitä ja toimeenpantiin uskonnollisia rituaaleja. Linnoituksissa asuvia tuki noin 1 000 linnoituksen ulkopuolella asuvaa asukasta, joiden vastuulla olivat viljely ja karjanhoito. Eläinsuojat on täytynyt sijaita suojamuurien ulkopuolella, sillä niistä ei ole löydöksiä linnoitusten sisältä. Eläimet ruokittiin laiduntamalla niitä asuinpaikan ympäröimillä aron alueella.


title: Sintaštan kulttuuri

text: Arkaimin kaivauksista löytyneet viljanjyvät ovat olleet viljahirssiä ja ohraa ja Alandskojesta löytyneet jyvän osat ovat olleet hirssin kuorta. Toistaiseksi linnoituksien maaperää tai niiden ympäristöä ei ole tutkittu siivilöimällä sitä. Tämän vuoksi ei ole riittävää tietoa käytetyistä viljelykasveista. Kalmistojen uhrieläimet ovat sen sijaan paremmin tiedossa. Kalmistojen luista on tunnistettu hevonen, nauta, lammas ja vuohi. Sian luut ovat joko villin sian tai kesytetyn sian luita. Metsästys on todennäköisesti kuulunut pronssikautiseen elämään yhtenä elinkeinona. Arolta ja vuoristojen metsistä on ollut saatavilla sekä piennisäkkäitä että lintuja, ja seudun joet ovat tarjonneet hieman kala. Metsien ja aron villiä kasvistoa on luonnollisesti myös hyödynnetty ravintona.


title: Sintaštan kulttuuri

text: Muutamien linnoitettujen yhteisöjen lähettyviltä on löytynyt kalmistojen alueita ja yksittäisten hautakumpujen eli kurgaalien ryhmiä. Kalmistoja on ollut asuinpaikan lähellä usein monta ja ne muodostavat kalmistoalueita. Saman kalmiston sisällä voi esiintyä 10–100 hautausta. Niiden taso voi vaihdella vaatimattomasta kuoppahautauksesta aina kaksi- tai kolmikerroksisiin hautakammioihin. Joidenkin kalmistojen päälle on lopuksi kasattu korkea kurgaani, ikään kuin hautaamisen lopuksi, mutta sitten kurkaanin reunoille on tuotu vielä muutama vainaja lisää. Eräät kurgaanit ovat olleet yksittäishautoja, jotka ovat olleet rikkaasti varusteltuja. Näitä on arveltu päällikkö- tai sotilashaudoiksi.


title: Sintaštan kulttuuri

text: Ilmeisesti kaikki vainajat eivät ole päätyneet kalmistoihin, sillä hautauksia tunnetaan kovin vähän. Hautaan pääsivät vain harvat, jotka kuuluivat suljettuun yhteisöön (esimerkiksi sukuun), jolla oli tapana käyttää kalmistoa. Ehkä erilleen tai muualle haudattuja ei olla vielä löydetty, jos niiden maanpäälliset hautamerkit puuttuvat tai vainaja ja sen hauta-antimet ovat maatuneet olemattomiin. Tällä hetkellä (2018) tunnetaan yhteensä vain 200–250 sintaštalaisen luurankoa. Eliitin hautaukset sijaitsivat myös ryhmähautojen kalmistoissa, mutta usein niiden reunoilla. Heidän haudat olivat tilaviin maanalaisiin kammioihin rakennettuja kaksi- tai kolmikerroksisia rakennelmia.


title: Sintaštan kulttuuri

text: Eliitin kammiohaudoista on tehty merkittäviä löytöjä, jotka on valaissut arkea, sotilaselämää ja hautarituaaleja. Sotavaunuhautauksia on tehty sotilaille, joilla on ollut käytössään hevosten vetämät kaksipyöräiset sotavaunut. Sintaštan asuinpaikan kalmistosta tunnetaan kolmikerroksinen sotavaunuhautaus, jossa vaunut sijaitsivat hautakammion pohjalla. Vaunujen edestä löytyi kahden hevosen luita ja pääkallot. Ilmeisesti kuljettajan luurangon jäänteet sijaitsivat hevosten välissä. Mukaan oli laitettu aseita piikivestä ja kuparista. Hauta-antimina oli myös astioita, joiden sisältöä ei tiedetä. Hautakammio oli rakennettu hirsistä ja kattorakenteita tukivat maahan pystytetyt pylväät. Hautakammio peitettiin korkealla maakummulla. Hautaukseen osallistuneet ruokittiin eläinten lihoilla, joiden yhteen kuoppaan aseteltuja luita ja pääkalloja on löydetty hautakummun viereisestä kuopasta.


title: Sintaštan kulttuuri

text: Sintaštalaisten metallurgiset taidot erottivat heidät muista aron yhteisöistä. Lähes kaikissa linnoituksien asunnoissa on ollut metallin sulatukseen käytettyjä savesta valmistettuja masuuneja, joissa on ollut käytössä matala kupolimainen suojakuori. Kaivauksissa on huoneistoista löytynyt säännöllisesti metallikuonaa, metallipisaroita, malmin jauhamiseen tarkoitettuja survimia ja valinmuotin kappaleita. Metallitöitä tekivät lähes kaikki linnoituksien taloudet. Vaikka tämä on ollut aina selvää, eivät tutkijat edelleenkään pysty sanomaan, mikä on ollut tuotannon suuruus. Osa tutkijoista arvelevat, että tuotanto muodostui vain kotitarve-esineiden ja oman aseistuksen valmistamisesta. Toiset otaksuvat linnoitusten olleen merkittävä osa pronssikauden kansainvälistä kauppaa. Löydetyt esineet muistuttavat monissa tapauksissa muiden kulttuurien tuotteita niin paljon, että voidaan puhua Mustameren ympäristön esinekulttuurista, ja siksi esineiden tuotantoalueita on ollut vaikea paikallistaa. Kun on verrattu kalmistojen hautauksissa löytyneitä hauta-antimia, esiintyy metallurgiaan liittyviä välineitä ja tarvikkeita noin 10 % hautauksista. Seppien osuus kaikista vainajista on ollut suhteellisen vähäinen ja sepät ovat lisäksi olleet lähes kaikki miehiä. Hauta-antimien perusteella eliittiin kuuluneet sepät eivät olleet kaikkein korkea-arvoisinta väestöä, vaikka he muodostivat arolla poikkeuksellisen väestöryhmän.